Rekonstruisana ulazno-izlazna rampa u Rušnju | GO Čukarica\nRekonstruisana ulazno-izlazna rampa u Rušnju\nZavršeni su radovi na uređenju ulazno-izlazne rampe u naselju Rušanj, koji je od veoma velikog značaja za stanovnike ovog čukaričkog naselja. U smeru od Beograda radovi su izvedeni čitavom dužinom rampe, dok je u smeru ka gradu rekonstruisan kolovoz od podvožnjaka do izlaza na Ibarsku magistralu.\nRadove na postavljanju završnog sloja asfalta obišli su predsednik Gradske opštine Čukarica Srđan Kolarić, pomoćnik predsednika Mirko Stamatović, član Opštinskog veća Čedomir Sovtić i izvršni direktor JKP “Javno osvetljenje” Milan Raonić.\n“Na inicijativu građana, radovi na ulazno-izlaznoj rampi u Rušnju se sprovode u dužini od 1,5 km i obuhvataju kompletnu rekonstrukciju kolovoza i popravku ivičnjaka na mestima gde je to neophodno. Investitor radova je JP „Putevi Beograda“, a vrednost radova je oko 30 miliona dinara”, istakao je predsednik Gradske opštine Čukarica Srđan Kolarić.


NOVOSAĐANI OPET U PROBLEMU Vojvodini blokiran račun zbog duga od 114 MILIONA DINARA\nRačun Fudbalskog kluba Vojvodina ponovo je u blokadi, ovoga puta zbog duga od 114 miliona dinara (gotovo milion evra), ali gradonačelnik Novog Sada Miloš Vučević kaže da će Grad nastaviti da podržava klub i da ga mnogo više zabrinjavaju loši rezultati.\n"Mnogo su mi veći problem njihovi sportski rezultati. Veoma sam nezadovoljan pozicijom Vojvodine na tabeli Superlige. Neverovatno mi je da su deveti na tabeli koliku podršku imaju i od Grada i od sponzora, neverovatno mi je da ne mogu da postižu bolje rezultate. Tu vlada velika razočaranost u klub", rekao je Vučević, odgovorajući na pitanje da li će Grad nastaviti da podržava klub.\nGradonačelnik Novog Sada Miloš Vučević istakao je da će grad nastaviti da podržava Vojvodinu, ali ga brinu loši rezultati "lala"\nGradonačelnik Novog Sada priznaje i da nije bio upoznat sa tim kako jedan fudbalski klub funkcioniše, po pitanju ugovora, provizija i slično.\n"Kod poslovanja uvek se pojave neki menadžerski ugovori, neke provizije. Ja nisam znao šta sve u fudbalu postoji, ako mogu tako da vam kažem. Ko tu kako radi, ko ima ekonomska prava na igračima, kako se sve to definisalo, u nekim ranijim periodima, ja to to stvarno nisam znao", kaže Vučević.\nUveren je da će biti pronađeno rešenje za deblokadu računa Vojvodine.\n"Siguran sam da ćemo u razgovorima sa poveriocem koji je trenutno izvršio blokadu postići dogovor i da će račun biti deblokiran. Ali, to ne opravdava loše rezultata kluba i apelujem na sve njih da se probude. Najstariji srpski prvoligaš, uz Crvenu zvezdu i Partizan, najveći klub u Srbiji, mora da igra daleko bolje i ostvaruje bolje razultate. Jer, što se tiče igračkog kadra i ostalih stvari, Vojvodini je sve obezbeđeno", zaključio je Vučević.


Mađarska nazvala ucenom uslove EU za dodelu evropske pomoći - Svet - Dnevni list Danas\nPočetna » Svet » Mađarska nazvala ucenom uslove EU za dodelu evropske pomoći\nBeta - AFP28.09.2021. 21:29\nMađarska vlada ocenila je danas „neprihvatljivom“, kako je nazvala, „ucenu“ Brisela za odobrenje njenog plana obnove potrebnog da bi dobila evropska sredstva, i navela da je spremna da se liši evropskih fondova.\n„Da, možemo i bez evropskih fondova. Imamo dovoljno novca da počnemo projekte za pokretanje privrede“, rekao je mađarski ministar spoljnih poslova Peter Sijarto u intervjuu za Frans pres u Strazburu.\nU Briselu je od 12. maja na razmatranju mađarski plan za obnovu, ali je već mesecima blokiran zbog neslaganja oko pravne države. Evropska komisija je produžila razmatranje do 30. septembra, ukazujući pre svega na nedovoljnu borbu protiv korupcije i nedostatak nezavisnog sistema sudstva.\nSijarto ne očekuje da će Brisel do četvrtka dati zeleno svetlo za njihov plan.\n„Rasprava nije o tome da li je plan obnove dobar ili ne“, smatra on, već je blokada vezana za usvajanje mađarskog zakona u junu koji se smatra da narušava prava osoba LGBT+ koje vlada premijera Viktora Orbana predstavlja kao instrument zaštite dece.\n„Koristiti evropske fondove kao sredstvo ucene da bi se izdejstvovale političke promene je neprihvatljivo“, rekao je Sijarto.\nOn je rekao da Mađarska neće praviti kompromis oko takvog pitanja i da je nebitno da li će Brisel odlučiti ponovo da produži razmatranje mađarskog plana investicija i reformi koji omogućuje Budimpešti da dobije 7,2 miljarde evra evropskih subvencija.


Trendyol Mink muški džemper s tankim fit grlom s vratom | ePonuda.com\nTrendyol Mink muški džemper s tankim fit grlom s vratom cene\ncena 1.780,00 din\nEPonuda nije internet prodavnica već Vam omogućava da brzo i lako nađete Trendyol Mink muški džemper s tankim fit grlom s vratom po najjeftinijoj ceni. Naš cilj je da kupci budu što bolje informisani o ponudi Trendyol Mink muški džemper s tankim fit grlom s vratom na tržištu Srbije. Vrlo lako nalazite željeni proizvod za kategoriju Muški džemperi cene, ne morate da lutate od sajta do sajta za Trendyol Muški džemperi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Trendyol Mink muški džemper s tankim fit grlom s vratom sa PRODAVCEM. EPonuda ne može da garantuje potpunu tačnost specifikacije i slika za Trendyol Mink muški džemper s tankim fit grlom s vratom. Pre kupovine, podatke za Trendyol Mink muški džemper s tankim fit grlom s vratom proverite na sajtu PROIZVOĐAČA.


Objavljen plan za hladni rat Amerike i Kine - 30.01.2021, Sputnik Srbija\nSjedinjene Američke Države i Kina razmenili su optužbe za podizanje tenzija u Južnom kineskom moru zbog vojnih aktivnosti. Prvo je Kina uprla prstom u SAD, pa su... 30.01.2021, Sputnik Srbija\nsvet, vesti, sjedinjene američke države, kina, južno kinesko more, tajvan\nPAKOM (Američka indo-pacifička komanda), saopštila je da su kineske vojne aktivnosti „primer agresivnog i destabilizirajućeg ponašanja“, objavio je Rojters, prenosi RT.\n24 Januar, 12:46\nRojters je, pozivajući se na nezvanične izvore, objavio da kineski avioni nisu prišli bliže od 250 nautičkih milja (463 kilometra) američkoj grupaciji nosača aviona „Teodor Ruzvelt“ u Južnom kineskom moru.\nPrethodno je Kina navela da prisustvo američkih brodova u Južnom kineskom moru „ne koristi miru i stabilnosti u regionu“.\nU dokumentu pod nazivom „Duži telegram: Ka novoj strategiji Amerike prema Kini“, čiji autor neuobičajeno nije potpisan, Atlantski savet se zalaže za hladni rat Amerike i Kine, sa glavnim ciljem da se sačuva američka globalna hegemonija i „promeni režim“ u Pekingu.\nDokument je u osnovi referenca na „Dugi telegram“ ili „članak iks“ iz 1946. godine, čiji je autor bio Džordž Kenan, nekadašnji ambasador SAD u Moskvi. Taj tekst, objavljen u časopisu „Forejn afers“, zalagao se za strategiju „zadržavanja“ Sovjetskog Saveza, što su SAD usvojile i tako otpočele originalni Hladni rat već sledeće godine.\nSlično govori i ovaj dokument Atlantskog saveta, koji navodi da bi do 2050. godine SAD i njene saveznice trebalo da „nastave da dominiraju u regionalnom i globalnom balansu sile“ i da preduprede Kinu u mogućnosti preuzimanja Tajvanu „u bilo kojoj formi vojne akcije kako bi ostvarila svoje regionalne ciljeve“.\n15 Oktobar 2020, 20:55\nAtlantski savet se nada da će predsednik Kine Si Đinping biti „zamenjen umerenijim partijskim vođstvom“, te da će kineski narod „dovesti u piutanje vek dugu vladavinu Komunističke partije, koja je staru civilizaciju Kine usmerila ka autoritarnoj budućnosti“.\nDokument je usledio posle godine obeležene pogoršanjem odnosa dve velike sile i međusobnim ekonomskim udarcima i rastom tenzija u vezi sa Tajvanom, za koji Kina tvrdi da je njena teritorija, dok Amerika podržava vladu u Tajpeju, naslednicu kineskih nacionalista koji su se povukli na to ostrvo 1949. Ni nova američka administracija Džoa Bajdena nije odustala od toga, budući da je odmah po stupanju da dužnost objavljena posvećenost savezništvu sa Tajvanom, dok je Bajden ranije rekao da namerava da „obnovi američko liderstvo u demokratiji protiv autoritarizma“.


RTS :: Počeli besplatni mamografski pregledi ispred RTS-a\nRak je izlečiv Počeli besplatni mamografski pregledi ispred RTS-a\nčetvrtak, 08. mar 2018, 08:25 -> 17:26\nPočeli besplatni mamografski pregledi ispred RTS-a\nZa žene zaposlene u RTS-u danas su počeli besplatni mamografski pregledi, od sutra priliku na pregled imaće sve zainteresovane žene u Beogradu.\nProf. dr Zorica Milošević, predsednica Komisije za skrining raka dojke Ministarstva zdravlja, navodi da tu pre svega misli na žene od 50 do 69 godina.\n"Žene u tom starosnom dobu trebalo bi da rade mamografiju na svake dve godine, tako što ih poziva njihov dom zdravlja ili se one same prijavljuju za pregled", rekla je Miloševićeva.\nNavodi da će u mobilnom mamografu ispred RTS-a uvek biti prisutna dva tehničara i dva radiologa, od kojih je jedan iz Doma zdravlja.\n"Tehničari su obučeni da kontaktiraju sa ženom, da je prime na pregled i urade na odličnom uređaju kvalitetan snimak. Biće prisutna i dva radiologa, što ne postoji ni u jednom drugom mestu", objašnjava Miloševićeva.\nDodaje da je odaziv žena na mamografski pregled u domovima zdravlja slabiji nego u ostalim mestima.\n"Tako da smo mi rešili da dođemo kod žena, ovde ispred RTS-a, i da na neki način u narednih 12 dana prikažemo ženama kako izgleda preventivni pregled", navodi Miloševićeva.\nPreventivnim pregledima otkriveno više od 800 karcinoma\nPrim. dr Verica Jovanović sa Instituta za javno zdravlje "Dr Milan Jovanović Batut" navodi da je do sada tokom preventivnih pregleda otkriveno više od 800 karcinoma.\n"Moram da istaknem da su oni otkriveni kod zdravih žena i da je upravo taj preventivni pregled doprineo da se bolest otkrije na vreme", rekla je Jovanovićeva.\nIstiče da je jako važno da se žene koje napune 50 godina jave na preventivni pregled.\n"Ministarstvo zdravlja je krajem 2012. godine pokrenulo organizovani program skrininga koji je baziran pre svega na pregled zdravih žena. Jako je važno da žena i ako je zdrava, a ima preko 50 godina dođe na preventivni pregled", navela je Jovanovićeva.\nDodaje da je mamografski pregled moguće obaviti u 13 domova zdravlja na teritoriji Beograda, i u 35 domova zdravlja i bolnica širom Srbije.\nBlagovremenim otkrivanjem i odgovarajućim lečenjem, moguće je spasiti devet od deset obolelih žena.\nBeograđanke ovaj preventivni pregled prethodno treba da zakažu preko Kancelarije za skrining, Institut za javno zdravlje Srbije "Dr Milan Jovanović Batut" na telefon 011/ 2684 052 (od 8 do 14 časova).\nSnimanja će se obavljati od 13 do 19 časova radnim danom i od devet do 19 vikendom, a sve vreme će tu biti prisutan i tim stručnjaka.\nNacionalnu kampanju "Rak je izlečiv", vodi RTS uz podršku Ministarstva zdravlja.


Očaran sjajnim idejama i inspirisan privrženošću tradicionalnom načinu pripreme hrane, Coca-Cola Sistem je pokrenuo projekat "Stižemo sa juga" sa ciljem da osnaži male proizvođače iz ovog dela zemlje i pruži im priliku da razviju svoje poslovanje. U saradnji sa privrednom komorom Srbije i Smart kolektivom, pažljivom selekcijom odabrano je devet sjajnih preduzetnika, pravih gastronomskih mađioničara koji tržištu nude specijalitete od voća i povrća. Odabranim preduzetnicima, Coca-Cola sistem omogućiće da se kroz mobilne radnje u okviru manifestacije "Izađi mi na teglu" predstave u deset gradova Srbije, a tu je i online kanal stizemosajuga.rs koji pruža priliku za direktnu promociju i prodaju.\nOsim kvalitetnih proizvoda koje nude, vrednost odabranih proizvođača ogleda se i u činjenici da su neka od njih prava mala socijalna preduzeća jer zapošljavaju lica iz marginalnih grupa, samohrane majke i osobe sa invaliditetom. Njihova posvećenost oseća se u svakom proizvodu, što je dodatan motiv kompaniji da još snažnije bude uz one koji promovišu socijalno preduzetništvo, osnažuju dame i čine zajednicu humanijom i ekonomski stabilnijom.\nPreduzetnici sa juga započeli su osvajanje tržišta početkom avgusta na Zemunskom keju u Beogradu. U prisustvu velikog broja građana i javnih ličnosti, južnjaci su predstavili svoje autentične proizvode, a oduševljenje i zadovoljstvo onih koji su probali specijalitete, naslutilo je ogroman uspeh.\nI veliki broj znatiželjnih stranaca zastajkivao je pored mobilnih radnji, degustirao proizvode i davao signal da ono što naši južnjaci nude ima prekogranični potencijal. Nakon prestonice, mala putujuća radnja nastavila je svoj pohod i u drugim gradovima Srbije, a gde god se zaustavila širila je mirise i ukuse juga koji se veoma brzo zavole i ne zaboravljaju.\nUživajte uz autentične južnjačke specijalitete po kojima nas poznaju i vole. Upoznajte devet fantastičnih preduzetnika tokom njihove male ekspedicije po Srbiji, a za sve one koji već sada žele da probaju neke od njihovih proizvoda, tu je i online prodavnica stizemosajuga.rs.


Papina poslednja nedeljna misa\nPapa je masi vernika saopštio da ne napušta crkvu i da će i posle povlačenja krajem nedelje nastaviti da se moli i da joj služi\nOkupljeni vernici na Trgu Svetog Petra u Rimu xOkupljeni vernici na Trgu Svetog Petra u Rimu Tweet\nDesetine hiljada ljudi se se danas okupile u Vatikanu, da prisustvuju poslednjoj nedeljnoj molitvi pape Benedikta Šesnaestog, koji se pojavio na prozoru svog stana visoko iznad Trga svetog Petra.\nPapa je masi vernika saopštio da ne napušta crkvu i da će i posle povlačenja krajem nedelje nastaviti da se moli i da joj služi. Poglavar više od milijarde rimokatolika u svetu, održaće svoju poslednju generalnu audijenciju u Crkvi svetog Petra u sredu.\nIstovremeno, u Rim pristižu kardinali koji koji treba da izaberu papinog naslednika, dok se Vatikan bori sa nepovoljnim medijskim izveštajima. Papa Benedikt Šesnaesti je prvi papa koji se povlači sa dužnosti posle 600 godina. On je objasnio da mu zdravlje i nedostatak snage ne dozvoljavaju da dostojno obavlja svoju papsku dužnost.


Izvor: NoviMagazin.rs, 15.Jul.2020, 13:58\nBulatović (1957) je na funkciji direktora takmičenja Super lige Srbije bio od avgusta 2013. godine. Tokom karijere obavljao je važne funkcije u fudbalskim klubovima Zemun, Metalac, OFK Beograd i u podgoričkoj Budućnosti.\nZajednica fudbalskih klubova Super lige i Prve lige Srbije izrazila je najdublje saučešće porodici i prijateljima Vlade >> Pročitaj celu vest na sajtu NoviMagazin.rs << Bulatovića.\n"Ostaće zauvek upamćen kao naš dragi kolega, uvek vedrog duha, velika podrška, sjajan sportski radnik i funkcioner, a iznad svega kao častan čovek i naš iskreni prijatelj. Ovo je veliki gubitak i za naš kolektiv i za srpski fudbal. Neka mu je večna slava i hvala", navodi se u saopštenju na sajtu Super lige.\nOd Bulatovića se oprostio i fudbalski klub Partizan.\n"Sa tugom smo primili vest da te više nema. Bio si drug i prijatelj, uvek spreman da izađe u susret i pomogne. Počivaj u miru, Vlado", saopštio je Partizan.\nSahrana će se obaviti u krugu porodice, zbog epidemiološke situacije.\nRTS: Preminuo direktor fudbalske Superlige Vladimir Bulatović


Čukarički obezbedio plasman u četvrtinu finala Kupa Srbije\nČukarički je u gostima pobedio ekipu Zlatibora sa 1:0 golom Petra Mićina u 43. minutu. Utakmica osmine finala Kupa Srbije odigrana je na stadionu Švajcarija na Zlatiboru pred oko 800 ljudi.\nNapadala je naša ekipa u većem delu meča i nizala prilike, ali nažalost nije viđeno mnogo golova. Dobru šansu imao je Ovusu u 40. minutu kada je solo prodorom stigao do gola, ali mu je protivnički igrač oduzeo tu loptu. Gađao je prečku mladi Mićin u 54. minutu i sjajno je šutirao deset minuta kasnije, a je golman bio na mestu.\nUtakmica na srpskoj planini je odigrana po prohladnom i maglovitom vremenu, ali srećom bez padavina.\nČukarički je igrao u sledećem sastavu: Belić, Kopitović, Crnomarković, Drinčić, Docić, Bašanović, Petar Jovanović, Ovusu (Adamović od 65.), Milojević (Ivan Jovanović od 79.), Kajević (Saša Jovanović od 71.) i Mićin.\nFudbaleri i stručni štab otuputovali su pre dva dana na Zlatibor, gde su se pripremali za ovaj susret.\nČetvrtfinale Kupa Srbije se prema rasporedu takmičenja odigrava 14. marta 2018, polufinale (prva utakmica) 18. aprila i (druga) 9. maja, a finale 23. maja. Mečevi se igraju sredom.\nPopularno Aktuelno Utakmice Kup Srbije


Delegacija IHRA u Boru – NOVA TV\n23/05/2022 3:30 AM\nјан 26, 2022 Bor, IHRA, Timočka krajina, Vesti\nProšle godine grad Bor, pokrenuo je izradu projekta izgradnje Memorijalnog centra posvećenog žrtvama holokausta.\n“Bilo je zadovoljstvo ugostiti predstavnike i članove delegacije Međunarodne unije za sećanje na Holokaust – IHRA, sa kojima smo razgovarali upravo o načinu očuvanja sećanja na žrtve ovog nemilog događaj”,izjavio je gradonačelnik Bora Aleksandar Milikić I dodao:\n“Grad Bor uvek mora ovakve teme da otvara i da bude ono što jeste, a to je grad 21 nacije, što pokazujemo iz dana u dan. Ovo je grad napretka, ali i sećanja na sve one koji su dali doprinos razvoju ovog grada kroz rudarstvo.\nZato je izgradnja Memorijalnog centra u Boru jedan od načina da očuvamo sećanje na sve koji su svoje živote dali za razvoj rudnika i našeg grada.\nNažalost, ponekad i sami zaboravimo šta je to što smo nasledili od nekih ljudi koji su ovde bili pre nas, zaboravimo ljude koji su dali svoje živote za razvoj rudnika i napredak države, a to su sećanja koja moramo uvek da potenciramo. Bor je Evropa u malom i takav će uvek biti dokle god budemo složni i ostavimo sve razlike po strani, jer kada smo ujedinjeni, kada smo svi zajedno, uvek možemo sve da postignemo”.


Sednici je prisustvovao Duško Radaković, državni sekretar u Ministarstvu za ljudska i manjinska prava, državnu upravu i lokalnu samoupravu, sa saradnicom, kao i Marko Tomašević, predstavnik Stalne konferencije gradova i opština.\nPredstavnik ministarstva ukazao je da se ovim Predlogom zakona ne vrše suštinske promene, već usklađivanja sa usvojenim Zakonom o uređenju sudova, Zakonom o političkim strankama i Zakonom o upravnim sporovima, kao i sa Odlukom Ustavnog suda da vlasništvo mandata pripada odbornicima.\nU nastavku sednice usledila je rasprava, na kojoj su članovi Odbora izneli mišljenje da je potrebna izmena Zakona o lokalnim izborima, kako bi građani direktno birali svoje predstavnike u lokalnim skupštinama, a ne da se izbor vrši preko izbornih lista političkih partija, čime se može dogoditi da određene mesne zajednice ne dobiju svoje predstavnike.\nČlanovi Odbora usvojili su u načelu Predlog zakona o izmenama i dopunama Zakona o lokalnim izborima. Za izvestioca Odbora na sednici Narodne skupštine izabran je zamenik predsednika Odbora Mihailo Purić.


Naučnici napravili solarne ćelije koje se mogu sprejom naneti na sve površine | Agencija za energetiku Grada Novog Sada\nNaučnici sa Univerziteta u Šefildu su, po prvi put, pronašli način da naprave efikasne i pristupačne solarne ćelije koje se sprejom mogu naneti na bilo koju površinu.\nIako ova tehnologija nije nova, sam proces nanošenja solarnih ćelija putem spreja je bio veoma skup i ne baš efikasan. Sve do sada kada su naučnici počeli da koriste novi materijal pod nazivom perovskit, a sama metoda izrade solarnih ćelija bi mogla znatno da promeni percepciju, troškove i efikasnost iskorišćenja sunčeve energije.\nTrenutno se za izradu solarnih ćelija najviše koristi silicijum čiji je prosek efikasnosti apsorpcije sunčeve energije oko 25%. Efikasnost organskih solarnih ćelija je oko 10%, a tehnologija sprejanja solarnih ćelija do sada nije prelazila svega nekoliko procenata.\nMeđutim, korišćenjem perovskita koji je mineral kalcijum titanijum oksida, naučnici su uspeli da dostignu efikasnost od 19%, što je veoma blizu efikasnosti silicijumskih solarnih ćelija.\nOva tehnologija može znatno da ubrza i učini povoljnijim dalji razvoj solarne industrije. Takođe, nastale bi razne nove mogućnosti korišćenja solarne tehnologije. Fotonaponski paneli bi se mogli naneti putem spreja po krovovima automobila, fasadama starih objekata i na hiljade drugim mesta na koja nismo ni sanjali da možemo staviti fotonaponski panel. Na taj način bi svaki objekat ili predmet mogao da se pretvori u malu farbriku energije.


Adaptivna inteligencija: sledeći korak u razvoju analitike\nYou are at:Home»Prethodna izdanja»115 - Industrija 4.0»Adaptivna inteligencija: sledeći korak u razvoju analitike\nNalazimo se u zanimljivom trenutku tehnološke evolucije. Imamo utisak kao da jedva stižemo da ispratimo inovacije koje se pojavljuju i da shvatimo kako one utiču na naše poslovanje. A iza svake velike inovacije u poslednjih nekoliko godina, kao i iza svake među najinovativnijim kompanijama, nalaze se podaci koji čine osnovu poslovne analitike.\nPodaci se danas tretiraju kao imovina kompanija i na takav način se upravlja njima, a analitičke platforme postaju strateška investicija u svim tipovima organizacija.\nNije iznenađujuće što IDC tvrdi da će do 2020. godine organizacije koje analiziraju sve relevantne podatke i generišu poslovne odluke bazirane na njima ostvariti dodatnih 430 milijardi USD kao rezultat povećanja produktivnosti u odnosu na njihovu manje analitički orijentisanu konkurenciju.\nNa ovaj fenomen utiče neverovatna konvergencija pet faktora koji se dešavaju istovremeno, pri čemu ne samo da svaki od njih utiče na ostale, nego svi zajedno dopiru do svih delova organizacija na načine koje do sada nismo mogli da pretpostavimo…\nadaptivna inteligencija Četvrta industrijska revolucija GM Business & Lifestyle Industrija 4.0 inovacije podaci poslovna analitika razvoj analitike specijalno izdanje tehnološka evolucija


''Koktel'' emocija na ''Marakani'' - I titula, i oproštaj, i treća zvezdica... (VIDEO) - Infobrif\n“Koktel“ emocija na “Marakani“ – I titula, i oproštaj, i treća zvezdica… (VIDEO)\nObjavljeno 19.05.2019. u 11:27 poslednja izmena 19.05.2019. u 11:31\nVečeras se završava još jedna prvenstvena sezona u Srbiji, a Crvena zvezda, baš kao i pre godinu dana u ovo vreme ima mnogo razloga za slavlje.\nZapravo, ovog proleća i još više, jer je ovo kraj sezone u kojoj su crveno-beli ostvarili i istorijski nastup u Ligi šampiona, tamo savladali Liverpul sa 2:0, a na domaćoj sceni odbranili tron, uz priliku da u četvrtak stignu i do duple krune.\nI ne samo to, znate i za odluku Skupštine FSS, na kojoj je Zvezdi priznata i titula iz 1946. godine, pa se sada na “Marakani“ ponose i prišivenom “trećom zvezdicom“ na svom grbu, koje simbolizuju ukupno 30 osvojenih šampionskih titula.\nSve će to večeras, “u paketu“, od 18 časova, biti još jednom proslavljeno na “Marakani“, pre početka utakmice sa Napretkom u okviru poslednjeg kola Superlige.\nAli, biće i nekih drugih emocija večeras na “Marakani“.\nSvoj poslednji prvenstveni meč u crveno-belom dresu odigraće i kapiten Nenad Milijaš, koji, poput Saše Ilića iz Partizana i Vladimira Torbice iz Spartaka, na kraju ove sezone završava igračku karijeru.\nSigurno, značajan deo večerašnje ceremonije biće posvećen upravo Milijašu, fudbaleru koji je tokom igračke karijere sa Crvenom zvezdom osvojio pet šampionskih titula, uz dva trofeja u Kupu.\nKarijeru je poćčeo u Zemunu, a Zvezdin dres je nosio u tri “mandata“ – od 2006. do 2009, pa od 2012. do 2014. i u poslednje dve godine, od 2017. do ovog proleća.\nU inostranstvu je najzapaženiji bio u dresu britanskog Vulverhemptona, od 2009. do 2012, igrao je potom i u turskoj Manisi, pa u još dva kluba u Kini.\nOstaće u fudbalu i u Zvezdi i sledeće sezone, jer najavljeno je da će ovog leta biti priključen stručnom štabu Vladana Milojevića.\nNa kraju, da se podsetimo i Milijaševog evrogola protiv Bajerna na “Marakani“ pre nepunih 12 godina.\nGros: Prištinske takse negativno utiču na ceo region, moraju biti što pre ukinute


Karadžić: Počela su lobiranja, ali nikome ništa nije obećano - Fudbal, Reprezentacija, Top News\nKaradžić: Počela su lobiranja, ali nikome ništa nije obećano\nAleksandar Milosavljević 27.02.2014., 08:35\nSednica Izvršnog odbora Fudbalskog saveza Srbije biće održana u petak, a predsednik ove organizacije Tomislav Karadžić tvrdi da jedna od tema neće biti selektor A tima pošto će tu funkciju najkasnije do polovine juna obavljati vršilac dužnosti Ljubinko Drulović.\n„Do 15. juna najkasnije biće rešeno pitanje selektora. Poverenje smo sada ukazali Ljubinku Druloviću, dobiće priliku u Dablinu i na turneji u Americi i Brazilu krajem maja i početkom juna. Naglašavam da nikome ništa nije obećano i zagarantovano, iako su krenula različita lobiranja“ – rekao je Karadžić u izjavi za Žurnal.\nPrvi čovek srpskog fudbala je ponovio da veruje da reprezentacija Srbije neće imati problem da se plasira na Euro 2016.\n„U našoj grupi se niko ne izdvaja, kao što je to bio slučaj u prethodnim kvalifikacijama, kada su odmah u favorite svrstali Belgiju i Hrvatsku. Srbija je podmladila reprezentaciju, oformila kostur tima, a ostali su ostarili. Kvalitet naše reprezentacije je porastao i tu smo ispred Danske i Jermenije i verujem da nećemo imati problema da se plasiramo na Evropsko prvenstvo u Francuskoj.“\nFudbalska reprezentacija SrbijeFudbalski savez SrbijeTomislav Karadžić\nPrethodna vest ‘Iz keca u kec’ na Lion\nSledeća vest Irving utišao grmljavinu, Portland pocepao mrežice (VIDEO)\n‘Iz keca u kec’ na Lion\nIrving utišao grmljavinu, Portland pocepao mrežice (VIDEO)


Na Zapadnom Balkanu široko rasprostranjena rodno zasnovana diskriminacija u oblasti rada - Dijalog.net\nNaslovna Civilno društvo Na Zapadnom Balkanu široko rasprostranjena rodno zasnovana diskriminacija u oblasti rada\nNa Zapadnom Balkanu široko rasprostranjena rodno zasnovana diskriminacija u oblasti rada\nPostavljeno 14. October 2019.\nPodgorica, 14. oktobar 2019. – Nedavno je, u Briselu, predstavljen novi izveštaj koalicije organizacija za ženska prava sa Zapadnog Balkana.\nIzveštaj „Rodna zasnovana diskriminacija u oblasti rada na Zapadnom Balkanu“ je rezultat istraživanja Koalicija organizacija za ženska prava sa Zapadnog Balkana, uključujući Mrežu Žena Kosova (MŽK), Centra za ženska prava iz Crne Gore, Reactor – Research in Action iz Sjeverne Makedonije, Gender Alliance for Development Centre iz Albanije, Helsinškog parlamenta građana Banja Luka iz Bosne i Hercegovine i Fondacije Kvinna till Kvinna iz Švedske preko svoje kancelarije u Srbiji.\nPodržana od Evropske Unije i Švedske agencije za međunarodni razvoj i saradnju, studija je deo šire regionalne inicijative koja ima za cilj rešavanje rodno zasnovane diskriminacije i poboljšanje ženskih prava u oblasti rada.\nNeki od ključnih nalaza izveštaja uključuju:\nRodna diskriminacija je široko rasprostranjena, posebno u pogledu zapošljavanja, napredovanja, porodiljskog odsustva i seksualnog uznemiravanja;\nIako su ratifikovani relevantni međunarodni instrumenti i pravni okviri širom regiona, koji se odnose na diskriminaciju, fragmentirani su i često neusaglašeni. Različiti standardi zaštite, procedure i sankcije primenljivi na osnovu različitih zakona koji se preklapaju su faktori koji doprinose nedoumici u ovoj oblasti;\nMalo je institucija sa Zapadnog Balkana, odgovornih za rešavanje i/ili procesuiranje rodno zasnovane diskriminacije koje imaju jasne podatke o učestalosti ove pojave;\nIako se čini da relevantne institucije uglavnom znaju svoje odgovornosti u borbi protiv rodno zasnovane diskriminacije u oblasti rada, malo je slučajeva prijavljeno, tako da institucije nemaju praktično iskustvo u razmatranju slučajeva ove vrste;\nOpšti nedostatak svesti javnosti o tome gde se može prijaviti rodno zasnovana diskriminacija.\nPored toga, izveštaj sadrži brojne preporuke za institucije Zapadnog Balkana kao i za Evropsku Uniju o različitim temama, uključujući usvajanje i sprovođenje reformi o rodno zasnovanoj diskriminaciji, poboljšanje pristupa praćenja učestalosti ove pojave i veća podrška organizacijama za prava žena.\nIzveštaj uključuje uporednu analizu relevantnih pravnih okvira na Zapadnom Balkanu, nalaze o učestalosti i prirodi rodno zasnovane diskriminacije u oblasti rada i način na koji su institucije postupile u takvim slučajevima, kao i ciljane preporuke za relevantne institucije.\nKoalicija organizacija za ženska prava sa Zapadnog Balkana otvorila je poziv za podnošenje predloga projekata u kojim obezbeđuju sredstva da i druge organizacije civilnog društva ućestvuju u borbi protiv rodno zasnovane diskriminacije u oblasti rada, saopštio je Centar za ženska prava iz Crne Gore.\nPrethodno NDNV: Uputstvo za integraciju onlajn sistema za doniranje medija\nSledeće Skotini: Nužna promena odnosa prema ekologiji\nAdolescenti u Srbiji, kao i u Evropi, suočeni sa sve više novih izazova i problema\nŽeneva, 22. maj 2020. – Adolescenti u Evropi suočavaju se sa mentalnim problemima, i…\n12 minuta za čitanje\nMališić: Vanredno stanje je bilo Meka za lansiranje lažnih vesti\nBeograd, 26. maj 2020. – Mada je centralizacija informacija uvedena, …\nTop Tags Evropska komisija istraživanje mediji Evropska unija lokalna samouprava Civilno društvo ljudska prava Srbija i Evropska unija Društvo mladi evropske integracije Vlada Republike Srbije vladavina prava konkurs OCD


Danas su redakciju Visoko.co.ba posjetili članovi sarajevskih grupa Strava Škola i Billy Andol, koji su u posljednje vrijeme izrazili ogromnu želju da ubilježe svoj nastup u našem gradu. Kako je bend Strava Škola već nastupao u Visokom ovog ljeta, na festivalu “Many Man Show”, i kako su članovi ovog benda bili pozitivno iznenađeni atmosferom u našem gradu te općenito našim gradom, zajedno sa članovima benda Billy Andol, odlučili su da do kraja ove godine pokušaju da organizuju još jedan koncert za visočku publiku.\nOvi bendovi su našoj javnosti poznati kao bendovi koji pokušavaju da svojoj publici, u vremenu kada su turbo-folk, šund i kič toliko rasprostanjeni među slušaocima svih uzrasta, prezentiraju nešto drugačije, atraktivnije, tražeći svoj prostor na bh. muzičkoj sceni, što bi im omogućilo da svim svojim slušaocima pošalju jasne poruke kroz svoje pjesme.\nU današnjoj posjeti ovi bendovi su kazali kako će zasigurno ostvariti svoj cilj, što je nastup u Visokom, te su povodom planova za nastup razgovarali i sa Jasminom Zubićem, članom Upravnog odbora UG “Damar omladine”, o nastupu za vrijeme festivala “Nikad jača zima”, što je vrlo izvjesno i oko čega će razgovarati u narednom periodu.\nNa kraju svoje posjete našoj redakciji članovi ovih bendova iskazali su ogromno zadovoljstvo zbog posjete našem gradu, te su kazali kako se nadaju da će do kraja ove godine i ostvariti svoj cilj, kako bi se što više približili visočkoj publici, kao i da su sigurni u dobru saradnju sa mladima iz Visokog u vezi njihovog nastupa.


Hoće li vrata EU ostati otvorena za zemlje Balkana\nIako će glavne teme danas započetog dvodnevnog samita evropskih lidera biti rad, zapošljavanje i ekonomski rast, neće se, prema očekivanjima, zaobići ni diskusija na temu budućnosti EU i sudbine nastavka proširenja. Iako aktuelno austrijsko predsjedništvo EU insistira na fukusu na Zapadnom Balkanu, sve su jači pozivi da se Unija, nakon prijema Bugarske, Ruminije i eventualno Hrvatske, "zatvori" za izvjesno vrijeme za mogućnost novog evropskog članstva.\nIako Evropska unija ima trenutno set gorućih problema na stolu - poput protekcionizma, nefunkconisanja zajedničkog tržišta, sporog ekonomskog napretka i slabašnjih efekata zapošljavanja, očekuje se, posebno tokom rasprave o budućnosti Unije, da će biti više rijči o budućem obliku evropske asocijacije država- proširenju i odgovoru na pitanje gdje sa proširenjem stati?\nAustrijanci, zagovarajući mjesto Zapadnog Balkana u Uniji, ipak podsjećaju- da li se evropske kolege sjećaju austrijske uzdržanosti iz oktobra prošle godine, u vezi sa davanjem otvorenih vrata Turskoj, uzdržanosti koja je tada bila osudjena, a danas, očito, ima sve više evropskih zagovornika. S tim u vezi, podsjećaju da je i Evropski parlament naglasio da sa proširenjem treba biti suzdržan, da još uvijek ima dosta neriješenih problema u vezi sa već proširenom evropskom "porodicom".\nVrijeme je za široku političku debatu, najavljuju aktuelni predsjedavajući EU, držeći se obećanja o evropskoj budućnosti država balkanskog regiona, ali, istovremeno, zagovarajući i pristup "od slučaja do slučaja", baziran na, kako se kaže, " evropskim vrijednostima i vladavini zakona".\nNeposredno pred početak evropskog samita se oglasilo i vodjstvo njemačke hrišćansko-socijalne unije, CSU, koja je jedna od vladajućih partija u toj zemlji, zagovarajući stav da, nakon prijema Bugarske, Rumunije i, eventualno, Hrvatske u EU, treba na odredjeno vrijeme zatvoriti evropska vrata.\nTako je za Edmunda Stoibera, premijera uticajne Bavarske, vrijeme da se aktivira i faktor "\nkapaciteta prijema". Za pravo mu, posredno, daju i evropski šefovi diplomatije, koji su nedavno u\nSalcburgu ponovili rješenost Unije da ispuni obećanje dato u Solunu o evropskoj budućnosti\nZapadnog Balkana, ali i naglasili- "mogućnost prijema" igraće sve veću ulogu u proširenju EU,\nčime u ukupni proces pridruženja dodaju i faktor na koji neće uticati rezultati reformi i\nprilagodjavanja država regiona visokim zahtjevima, već unutrašnjo-političko raspoloženje


Vršilac dužnosti generalnog direktora Puteva Srbije Zoran Drobnjak je rekao da će zbog mogućnosti da postoje neeksplodirane bombe na dnu Save, biti potrebna dodatna snimanja korita, zbog kojih će biti pomeren rok završetka radova, koji je bio april 2018.\nGlavni izvodjač radova na izgradnji mosta kod Ostružnice je konzorcijum na čelu s kompanijom Strabag, a podizvodjać je beogradska Mostogradnja. Vednost ugovora je 3,57 milijardi dinara.\nIzgradnju mosta finansira EIB, saopštilo je Ministarstvo gradjevinarstva, saobraćaja i infrastrukture, i dodalo da su s tom bankom u pripremi projekti vrednosti 500 miliona evra.\nMihajlović je rekla da očekuje da ugovor za modernizaciju i elektrifikaciju pruge Niš-Dimitrovgrad i izgradnju obilazne pruge oko Niša, u vrednosti oko 250 miliona evra, bude potpisan u decembru.\n"Novi projekat s EIB-om je i 'autoput mira' Niš-Merdare-Priština, gde će 212 miliona evra biti investirano u izgradnju prve deonica tog puta, od Niša do Pločnika", rekla je ona.\nDirektorka kancelarije EIB-a za Zapadni Balkan Dubravka Negre rekla je da je ta banka do sada u izgradnju obilaznice oko Beograda uložila 100 miliona evra, od kojih je do sada isplaćeno 80 miliona.\n"Do završetka ugovorenih projekata preostalo je da se, osim mosta preko Save, završi i petlja Petlovo brdo", navela je Negre.\nOna je ocenila da je obilaznica oko Beograda važan projekat jer je na me\ndjunarodnom Koridoru 10 koji povezuje Evropu i dodala da će završetak radova rasteretiti Beograd saobraćaja.


Grčka presekla i saopštila stav o Kosovu – Portal za sve nacije i sve generacije\nHome / Uncategorized / Grčka presekla i saopštila stav o Kosovu\nadmin 2 sata ago\tUncategorized Leave a comment 625 Views\nProdubljivanje saradnje na polju ekonomije i trgovine između Kosova i Grčke i predstojeća poseta ministra spoljnih poslova Grčke Nikosa Dendiasa Prištini izazvali su zabrinutost zvaničnog Beograda i predsednika Srbije Aleksandra Vučića, jer su ove poteze videli kao mogući korak ka priznavanju nezavisnosti Kosova.\nUprkos razvoju saradnje Prištine i Atine, stav Grčke o nezavisnosti Kosova ostaje nepromijenjen, rečeno je u odgovoru grčkog Ministarstva spoljnih poslova Gazeti ekspres.\nU odgovoru se navodi da je odnos Grčke prema Kosovu konstruktivan, pozivajući se na dosadašnju saradnju na polju ekonomskog razvoja i podršku Kosovu u različitim oblastima, prenosi Kosovo onlajn.\n„Grčka sledi konstruktivan pristup Prištine koja je od 2019. godine zemlja domaćin „Kosovske kancelarije za trgovinu i ekonomska pitanja u Atini“ i sarađuje s Kosovom na povećanju saradnje u različitim oblastima. U tom duhu, u cilju daljeg unapređenja naše bilateralne saradnje i olakšavanja funkcionisanja Kancelarije, bez uključivanja aspekata vezanih za status, ova kancelarija je preimenovana u „Kancelariju za interese Kosova u Atini“.\nGrčko Ministarstvo spoljnih poslova ističe da je predstojeća poseta ministra spoljnih poslova Grče Nikosa Dendijasa Prištini povezana sa osnivanjem novih prištinskih institucija.\n“Kao što znate, ministar Dendias poseitće Kosovo početkom juna nakon formiranja nove vlade,” navodi se u odgovoru.\n„Kao dugogodišnja članica EU i NATO, Grčka teži konsolidaciji mira, demokratije i stabilnosti, sigurnosti i ekonomskog razvoja i vladavine zakona u regiji zapadnog Balkana, stvaranjem dobrosusedskih odnosa i poštovanje osnovnih principa međunarodnog prava. Grčka je snažno podržavala evropsku perspektivu za sve partnere na zapadnom Balkanu, uključujući Prištinu, kao i podršku dijalogu Beograda i Prištine, uz pomoć EU”, rečeno je u Ministarstvu spoljnih poslova Grčke.\nPrevious Šapić: Moja greška je što sam bio protiv Beograda na vodi\nŠef diplomatije Nikola Selaković rekao je da se čvrsti odnosi Srbije i Kine odražavaju u ...\nRUMUNSKI PREMIJER ŠOKIRAO SVET, A ON SAMO BRANI SVOJU ZEMLJU: Ako se ovde zavijori mađarska zastava, ZAVIJORIĆE SE I MAĐARI!\nLAZANSKI: Evo zašto Makron iako je uvređen, ćuti na Haradinajevo ponašanje


Vučić: Ne mislim da slučaj Perčević ima ikakve veze sa Dačićem, ali nemojte da me na bilo koji način držite za reč | Vestinet.rs\nPočetna TEMA DANA\tVučić: Ne mislim da slučaj Perčević ima ikakve veze sa Dačićem, ali nemojte da me na bilo koji način držite za reč\nPremijer Aleksandar Vučić izjavio je danas da primer Gorana Perčevića predstavlja čist slučaj u kojem su se pare od banaka uzimale uz pomoć političara i dodao da ne misli da taj slučaj ima ikakve veze sa liderom SPS Ivicom Dačićem.\nVučić je na pitanja novinara u Obrenovcu zašto Perčević nije ranije uhapšen i da li je neko od njegovim prethodnika to sprečavao, rekao da je postojao sistem da se tajkuni obrate nekom političaru koji im obezbedi „prolaz“ u nekoj banci, zatim uzmu desetine miliona evra a političara isplate sa milion-dva.\nGoran Perčević, vlasnik „Interkomerca“ i bivši visoki funkcioner Socijalističke partije Srbije koji se sumnjiči za milionske malverzacije u vezi sa Univerzal bankom uhapšen je sinoć.\nVučić je dodao da se za takve kredite nisu davale nikave garancije ili „kolaterali u jalovini ili lične menice od vraćanja novca nema ništa, te su svi čisti a država opljačkana“.\n„To je toliko čist primer, znam da će uvek sve biti politizovano, ima još takvih i biće ih i narednih dana i meseci, zato što hoćemo da stvorimo zdrav sistem i normalnu državu“, rekao je premijer.\nPremijer Vučić je naveo da neki izgleda ne umeju da shvate da su se vremena promenila i da više toga nema.\n„Nisam video nikakvu odgovornost i ne mislim da to ima ikakve veze sa njim, ali nemojte da me na bilo koji način držite za reč“, rekao je Vučić.\nAleksandar VučićGoran PerčevićhapšenjeIvica DačićmalverzacijeodgovornostsocijalistiSPS


Sabor trubača u Guči biće održan uz posebne mere bezbednosti - Valjevo na dlanu\nHomeKultura i obrazovanjeSabor trubača u Guči biće održan uz posebne mere bezbednosti\nTo podrazumeva uvođenje „branjene zone“ u dužini od sedam kilometara, u kojoj će biti strogo kontrolisan pristup, saopšilo je ministarstvo.\n– Samo podelom odgovornosti između organizatora, inspekcija i posetilaca možemo da imamo organizovane manifestacije sa minimalnim rizikom po zdravlje građana, izjavila je Obradovićeva.\nMinistarka je poručila da je na sednici koja je vanredno zakazana kako bi se razgovaralo o predstojećim manifestacijama u avgustu i septembru – Saboru trubača u Guči, ali i Sabora violinista u Pranjanima, Nušićijade u Ivanjici i Kupusijade u Mrčajevcima, za koje u ovom trenutku ne postoji odobrenje Kriznog štaba da mogu biti organizovane, saopšteno je.\nIstakla je da svi moraju da shvate da država i Krizni štab nisu za to da se ove manifestacije ne održe, ali da je najvažnije i na prvom, mestu zdravlje stanovništva.\n– Pitanje vakcinacije je pitanje od nacionalne važnosti. Svakim danom kojim ste odložili vakcinaciju pomogli ste da epidemija traje duže, poručila je Obradovićeva.\nPetnica demantuje da


Izmene propisa za paušalce ticaće se više od 110 hiljada ljudi koji posluju na taj način. Među njima je i oko sedam hiljada IT preduzetnika koji se pribojavaju da bi njihovo poslovanje moglo bitno da poskupi.\nKad do promene propisa za paušalce dođe, kako će to uticati na izdašan IT sektor? Dušan Vasiljević iz NALED-a je na okruglom stolu posvećenom ovoj temi, poručio da će glavne promene biti u vezi sa automatizacijom Poreske uprave.\n"Nema razloga, niti opravdanja da kada planirate pokretanje biznisa ne znate koliki će vam biti nivo poreza i doprinosa, ako ste u stanju da kažete koja je delatnost, gde je obavljate, koji broj godina imate i druge parametre. Ako sve unesete, nema razloga da sve te parametre procenjuje službenik Poreske uprave umesto veb aplikacije", objasnio je on.\nGlavna bojazan IT kompanija je, međutim, da država želi da prekine praksu da IT kompanije stručnjake angažuju preko njihovih agencija, na koje plaćaju paušalni poreze, te da ih zaposle kao svoje radnike na šta bi plaćali sve poreze i doprinose.\nDirektor vojvođanskog IKT klastera Milan Šolaja s druge strane poručuje da "ne treba ništa dirati, jer ovako kako je funkcioniše".\n"Ukoliko budemo pravili neke tektonske izmene u ovom sistemu, kakve god one bile i prouzrokujemo veće troškove za ljude koji koriste ovakav sistem, oni će ili preći u sivo zonu, ili inostranstvo, i na kraju ćemo završiti sa manje budžetskih prihoda od IT-a nego danas", upozorio je on.\n"Treba odmeriti da li bi manje firme koje tek počinju i angažuju profesionalce, bile u stanju da ih angažuju ako bi imali toliko više poreze i doprinose", navela je ona.\nPredstavnici IT sektora dodaju i da je njihov izvoz iz Srbije, iako je porastao, i dalje daleko od milijardu evra, koliko se u medijima pominje.\nIzvor: Vebsajt N1, Vojislav Stevanović, 28.08.2018.


Bolivija otvara prvu antiimperijalističku vojnu školu - Princip | Princip\nAdded by Stefan Martinović on 19/08/2016.\nTags: antiimperijalizam, Bolivija\nBolivijski predsednik Evo Morales otvorio je u sredu novu regionalnu vojno-odbrambenu školu–nešto poput antiškole američkog kontinenta–koja će nuditi kurseve na širok spektar tema sa ciljem da se suprotstavi imperijalističkom prisustvu SAD-a u zemljama u razvoju, a uključuje kurs Teorije imperijalizma, Geopolitike prirodnih resurasa i Bolivijske društvene strukture.\nNova škola koja će se nalaziti u gradu Santa Kruz u istočnoj Boliviji, a koja će biti nazvana po bivšem predsedniku Huan Hose Toresu, imaće početni upis od 100 polaznika. Morales, socijalista i prvi bolivijski predsednik domorodačkog porekla, oštar je kritičar imperijalizma SAD-a u Južnoj Americi kao i u ostatku sveta.\n„Carstva”, rekao je on na ceremoniji u sredu, „ispoljavaju kulturni rasizam jer ne veruju u suverenost naroda”.\nBolivijska vojna akademija ima nameru da u potpunosti opovrgne zloglasne Američke škole u Džordžiji u SAD-u koje nude vojnu obuku južnoameričkim saveznicima, a čiji diplomci čine „Ko je ko” hladnoratovskih vojnih ličnosti koji su sprovodili najgora kršenja ljudskih prava u Južnoj Americi.\n„Škola antiimperijalizma je škola koja želi da sačuva život, za razliku od Škole amerike, koja ispira mozgove vojnih oficira da veruju da im je narod neprijatelj. Postalo je zakonito, ispravno i normalno da se narod ubija”, rekao je bolivijski ministar odbrane Rejmi Fereria za državnu agenciju ABI.\nFereria je dodao da obuka u vojnim školama želi da promoviše „antiimperijalističku doktrinu” koja će pomoći vojnicima da utvrde ključne pretnje po nacionalni suverenitet njihove zemlje. Ova škola takođe ima nameru da obuči članove vojske da bi napredovali u redovima oružanih snaga ove zemlje, kaže Fereria.\nOd dolaska na vlast 2005. godine, predsednik Bolivije Evo Morales je sproveo nekoliko inicijativa u pokušaju da se odbrani domaći i regionalni suverenitet. Takođe se očekuje da će ministri odbrane Venecuele i Nikaragve, Vladimir Padrino Lopez i Marta Ruiz Sevilja prisustvovati ceremoniji inauguracije.


Peruničić na EP u veslanju - Beograd 2014. | Министарство омладине и спорта\nPeruničić na EP u veslanju - Beograd 2014.\nDržavni sekretar za sport u Ministarstvu omladine i sporta i predsednik Organizacionog komiteta Evropskog prvenstva u veslanju-Beograd 2014. Predrag Peruničić prisustvovao je ovom sportskom događaju, na Adi Ciganliji.\n"Veoma sam ponosan što je upravo meni pripala čast da se u ime Organizacionog komiteta obratim vama, cenjenim gostima i učesnicima Evropskog prvenstva u veslanju 2014. koje se održava u predivnom ambijentu Regatnog centra na Adi Ciganliji. Veslački savez Srbije, Beograd i Srbija još jednom su domaćini jednog od najvećih veslačkih takmičenja", rekao je on.\nPeruničić je istakao da je organizacija ovog takmičenja s jedne strane priznanje uspešnoj i u svetu cenjenoj veslačkoj organizaciji Srbije, a sa druge velika obaveza da i ovog puta budemo dobri domaćini, da zadovoljimo visoke kriterijume vrhunskih sportista i sportskih radnika za postizanje najuzvišenijih sportskih rezultata na putu do Olimpijskih igara u Riju 2016. godine.\n"Danas smo ovde, zajedno u borbi za odlične rezultate i napredovanje veslačkog sporta. Srpskom narodu su oduvek bili svojstveni snaga, istrajnost, želja za životom i uspostavljanjem svake vrste ravnoteže. Hvala svim evropskim federacijama koje su imale poverenja u nas. Uvereni smo da ćete se i ovog puta iz Srbije, vratiti sa odličnim utiscima", poručio je Peruničić.\nEvropsko prvenstvo u veslanju trajaće do 1. juna i okupiće oko 1.200 takmičara, trenera i ljudi iz logistike, iz 37 evropskih zemalja, što je rekordan broj učesnika od obnove organizovanja Evropskih prvenstava.


Kosovo podnelo zahtev za članstvo u Savetu Evrope - Medija centar\n„Želim da vas obavestim da je pre pet minuta Donika Gervala predala zahtev za ulazak tzv. Kosova u Savet Evrope i time je Priština pokazala da je srušila još jedan sporazum, Vašingtonski. Brutalno su ga pregazili, ne sekiraju se ni za šta. Posle desetogodišnjeg gaženja Briselskog, sada su pokazali Vašingtonski sporazum – rezoluciju 1244 ni oni, ni njihovi mentori nikada nisu poštovali. Na nama je da ne uđemo u mržnju i psihozu sukoba, ali da na racionalan i odgovaran način pružimo odgovor“, rekao je Vučić.\n„U narednim nedeljama daćemo sve od sebe da pokažemo da možemo da se borimo, čuvamo svoju zemlju“, rekao je on.\nRTV KIM, Euronews, RTK


Ministar spoljnih poslova Srbije Ivica Dačić danas je grupu privrednika Mozambika upoznao sa privrednim mogućnostima Srbije i potencijalom koji postoji za ekonomsku saradnju dve države, kao i procesom evropskih integracija.\nPrivrednici su, kako je saopštilo Ministarstvo spoljnih poslova, iskazali veliki interes za unapređenje trgovinske saradnje i založili se i za ubrzanje pregovora i zaključivanje krovnih meрudržavnih bilateralnih sporazuma iz domena ekonomske saradnje i razvoja poljoprivrede.\nPredsednik upravnog odbora Konfederacije privrednih asocijacija Mozambika Agostino Vuma, koji je predvodio delegaciju privrednika u razgovoru sa Dačićem, pokazao je i interes za uspostavljanje komunikacije sa Privrednom komorom Srbije u cilju unapređenja privredne saradnje i ekonomske razmene. Vuma je predložio da se uspostavi i saradnja odgovarajućih sajamskih asocijacija.\nSagovornici su razmatrali i mogućnost zajedničkog nastupa na trećim tržištima i poseban akcenat je stavljen na mogućnost saradnje i transfera tehnologije u oblasti poljoprivrede i industriji prerade hrane, navodi se u sapštenju.\nDačić potvrdio, ima tajnog spiska Prištine


Evropa se suočava sa nizom izazova povezanih sa migrantskim talasom, kao što je jačanje krajnje desnih partija, širenje straha od islama i stvaranje populističkog fronta među vladama, pišu svetski mediji, ali neki od njih smatraju da bi partije centra trebalo da preuzmu inicijativu tako što će umesto imigracije, rase i muslimana, u fokus vratiti stvarne probleme koji ugrožavaju političku i ekonomsku stabilnost, kao što su korupcija, pranje novca i nelegalno bogaćenje elita.\nBritanski "Gardijan" navodi da istraživanje javnog mnjenja pokazuje da levičarska stranka švedskog premijera Stefan Levijena, može ostati najveća u Švedskoj, kao što i jeste više od jednog veka.\n- Ali, glavna partija centra desno, Umerena stranka, i njeni partneri suočavaju se sa izazovom desničarskih populističkih Švedskih demokrata, koji bi mogli da okončaju ravnotežu moći - tvrdi "Gardijan" i traži odgovor na pitanja koji su ključni problemi:\n- Imigraciona kriza u Evropi u 2015, u kojoj je Švedska dobila 163.000 azilanata (najviše, po glavi stanovnika od bilo koje druge zemlje EU), dovela je imigraciju i integraciju na vrh političke agende... Švedsku takođe sve više uznemirava nasilje; nakon pucnjave i napada granatama, često u siromašnim područjima sa visokom koncentracijom imigranata, maskirani mladići su nedavno zapalili više od 80 automobila u Geteborgu i drugim gradovima na zapadnim obalama.\nNemačka desnica podgrejava strah od "muslimana"\n- Da li Nemačka može preživeti islam? - pita se Metju Karničnik, glavni evropski dopisnik političkog portala "Politiko", koji kaže da je to pitanje još jednom u centru pažnje te zemlje zbog nasilnih protesta koji su usledili nakon brutalnog ubistva Nemca, navodno od strane dve muslimanske izbeglice, kao i objavljivanje nove knjige pod naslovom "Neprijateljsko preuzimanje, kako Islam zaustavlja napredak i ugrožava društvo".\n- Nema ničeg novog u takvim sukobima, ili čak o debati o islamu. Međutim, ono što je prošle sedmice otkriveno, jeste stepen do kojeg izbeglički priliv od 2015. godine nastavlja da dominira politikom zemlje i podržava krajnje desnu Alternativu za Nemačku (AfD) - piše Karničnik i dodaje da bi po svim pravilima, Nemačka trebalo da slavi zlatno doba.\n- Uprkos rastućem prosperitetu, nemačko društvo ključa zbog negativnih posledica odluke da se primi više od milion tražilaca azila u 2015. godini. - kako navodi Radio Slobodna Evropa.\nNovinar "Politika" smatra i da iako Nemačka i dalje ostaje izuzetno sigurna zemlja po međunarodnim standardima (u prošloj godini je bilo skoro toliko ubistava u čitavoj Nemačkoj, 731, kao i u Čikagu), niz nasilnih zločina koje su počinile izbeglice uznemiruje naciju.\n- S obzirom na veliki broj izbeglica i da većinu njih čine mladići, neizbežno je da će neki od njih počiniti zločine... Usred neonacističkih napada u Kemnicu, koalicija nemačke kancelarke Angele Merkel je uspela da preusmeri temu debate od nasilja izbeglica ka opasnosti od ekstremne desnice. Za sada. Ako su poslednjih nekoliko meseci neki indikator, takva taktika neće dugo trajati.\nViktor Orban Mateo Salvini\n- Odnos između dve krajnje desnice koji se sve više razvija mogao bi izgledati kao još jedna politička bromansa, ali bi se moglo ispostaviti da je to trojanski konj za lidere EU, koji su zabrinuti da će Bregzit pocepati posleratnu uniju.\nCNN navodi i da kako priča o francuskom "Fregzitu" ili "Negzitu" u Holandiji bledi u javnom diskursu, Evropskoj Uniji su verovatnija pretnja onih koji žele da promene blok iznutra.\n- Ono što je ovim strankama dugo nedostajalo, bilo je jedinstvo u kordinisanom delovanju u Evropskom parlamentu. Veza Orban-Salvini pokazuje da apetit za takvim jedinstvom raste... Bilateralna saradnja između sličnih stranaka, apatija birača i izborni sistem Evropskog parlamenta mogla bi da bude savršena oluja koja predaje Evropu populistima.\nIzbori za Evropski parlament sledeće godine biće veliki test za populističke snage, ocenjuje "Fajnanšel Tajms".\nSastanak Orbana i Salvinija bio je više od početka divnog prijateljstva. Antiimigrantsko partnerstvo koje su formirali mađarski premijer i italijanski ministar unutrašnjih poslova je zapanjujuće, jer može da formira seme nove koalicije, navodi se u tekstu.\n- Teško je organizovati politički udar u Evropi. U sistemu postoji mnogo latentnosti. Izborna aritmetika Evropskog parlamenta onemogućava da bilo koja ili čak dve partijske grupe formiraju većinu. Međutim, ako nacionalisti budu dobro prošli na izborima naredne godine, oni mogu završiti u poziciji da uspostave nezvaničnu koaliciju.\nMakron pravi plan kako da proširi SVOJ UTICAJ u Evropi i njegovi saradnici već su MESECIMA NA TAJNOJ MISIJI\nNA STUBU SRAMA Hrvatska evroparlamentarka se podsmevala MUSLIMANKI\nUmerena levica je na putu da završi kao najveći gubitnik od svih, piše "Fajnanšel Tajms" precizirajući da su se u Francuskoj i Holandiji, stranke umerene levice urušile na nedavnim izborima.\nNacionalisti imaju jednu prednost. S obzirom da nemaju pozitivan program za EU, oni su manje ljubomorni jedni na druge nego centristi. Iako tako ne izgleda na prvi pogled, Merkel i predsednik Francuske Emanuel Makron su politički protivnici, naročito sada kada je odbila praktično sve njegove ideje za reformu evrozone.\nGardijan: U Evropskoj Uniji ponovo rastu tenzije zbog migranata\nrealno Salvini i Orban su konkurenti ali za sigurno pobedjuje Orban\nTata Mata Sve je Gadafi odavno prorekao. Kusajte čorbu koju ste sami skuvali.


PAZI KO MI KAŽE?!\nMrtvi predsednici u odbrani Kosova\nGrađani Srbije imali su prilike da se ovih dana susretnu sa jednim neobičnim reklamnim poduhvatom. Naime, po ulicama srpskih gradova okačeni su visokokvalitetni plakati sa patriotskim sižeom „Kosovo je Srbija“. I taman kada je neko pohitao da se obraduje što je ova fraza najzad sišla sa zidova i dobila zasluženu podršku i dostojanstvo u državi, bio je momentalno sapleten i zbunjen kontekstom u koji je marketinška agencija, za potrebe Ministarstva za Kosovo i Metohiju, pronašla za shodno da ovo uzvišeno geslo pohrani.\nNačin na koji je ova poruka promovisana, reklamna „obrada“ kojoj je podvrgnuta, pa najzad i ličnosti koje su odabrane kao glasnogovornici srpskog nepokolebljivog spoljnopolitičkog stava, za značajan broj građana pradstavljali su neprijatno iznenađenje. Zaista, od svih velikana srpske istorije i kulture, od svih srpskih saveznika i prijatelja, nekadašnjih i sadašnjih, odabrano je šest ličnosti koje su potpuno irelevantne za datu problematiku po svim osnovama – a kada se uzme u obzir šta one, sa zastavama koje su postavljena iza njih, simbolizuju u današnje vreme, postavlja se pitanje šta se sa pomenutom kampanjom uopšte htelo postići, i za koje ciljeve je utraćen nemali promotivni novac, da ne govorimo o udarnom reklamnom prostoru.\nDa bi se pokušalo odgovoriti na jednostavno pitanje šta je , u stvari, Ministarstvo ovim htelo da poruči, i kome , što je možda još zanimljivije, analiziraćemo ukratko osnovne elemente koji sačinjavaju celinu poruke svakog od šest plakata koji su pušteni u opticaj. Kroz ovu analizu nastojaće da se pojasni šta je, zapravo, u ovoj kampanji dubinski problematično, i odakle potiče niz negativnih reakcija koje se na njen račun mogu čuti (mada je sasvim moguće, ako ne i izvesno, da do Ministarstva ove negatinve reakcije nisu ni doprle – od uobičajenih hvalospeva i poslovičnog birokratskog samozadovoljstva).\nSvakako bi se našao neko ko bi smatrao da je poruka „Kosovo je Srbija“ dovoljno jasna, prodorna i beskompromisna, da je dovoljno prosto izneti je sa čvrstinom i autoritetom da bi ona ostvarila sav potrebni efekat narodne kohezije i podizanja patriotskog duha koji je u ovom odsudnom trenutku Srbiji potreban, a na šta su naručioci kampanje svakako i računali. Kada su u pitanju ovako „optimalne“ poruke, poznato je da ih svako poređenje (bilo to i superlativizovanje), stavljanje u kontekst ili zavisnost od nečeg drugog, samo slabi , čineći ih hipotetičkim i relativnim. Kao što je u svakodnevnom jeziku izraz „volim te“ neuporedivo jači od izraza „mnogo te volim“, pa čak i od „volim te najviše na svetu“, tako je, mada to sa stanovišta potrebe za argumentativnim utemeljenjem vlastitih tvrdnji deluje pomalo paradoksalno, izraz „Kosovo je Srbija“ neuporedivo snažniji od, npr. „Kosovo je Srbija, jer to garantuje povelja Ujedinjenih Nacija i međunarodno pravo“. Iako je drugi izraz argumentovan, prvi poseduje kategoričnost sa kojom nema rasprave, on je retorički imun na primedbe i diskurzivno neoboriv. Dok je drugi izraz stvar naučne analize i teoretskog utemeljenja, pa je samim tim podložan i slabljenjima preko naučne i teoretske kritike, čak i ako je ona pogrešna, prvi iskazuje rešenost, beskompromisnost, čak i inat, sa kojima nema razgovora. Utoliko,ukoliko svi plakati Ministarstva nose ovu poruku, oni uspevaju ostaviti upravo ovakav utisak, i njihova svrha je do te mere ispunjena.\nMeđutim, odluka da se ova prosta tvrdnja dodatno utemelji, potvrdi, ili bar ukrasi dodatnim izrekama znamenitih istorijskih ličnosti, podrazumeva da se od ove inicijalne jasnoće i kategoričnosti osnovne poruke odustalo, za račun iznošenja dodatnih stavova koji, smatrao je tvorac, osnovni smisao dovoljno oplemenjuju da time nadoknađuje njegovu izgubljenu snagu. Ovo predstavlja legitimnu reklamnu strategiju, pod uslovom da se uradi uspešno. Kakvim je, dakle, porukama, potkrepljen neumoljivi srpski stav da njihova teritorija ima da ostane njihova? One variraju od vrlo efektnih i primerenih poput „branićemo što je naše i nikada se nećemo predati“ i „u najbitnijim stvarima ne sme se biti popustljiv“, preko, istina patriotskih i zvučnih, ali nedovoljno vezanih za konkretnu problematiku na koju se odnose („vreme je da se vidi da li smo ljudi ili robovi“ i „Otadžbina je blago koji opravdava sve naše žrtve i sukobe“), do potpuno nejasnih i apstraktnih filozofema o „dužnosti i moralu“, te „nerazdvojivosti nerazdvojivog“.\nJasno je da sva navedena umovanja mogu, neka uspešnije, naka manje uspešno, neposredno primeniti na kontekst aktuelne kosovske krize, ali ostaje pitanje koliko se ona adekvatno odnose prema osnovnom sloganu kampanje, koliko ga ističu, odnosno koliko slabe. Ako se to uzme u obzir, jasno je da samo prve dve poruke imaju tu vrstu žestine i beskompromisnosti na koju se osnovna nota prirodno nadovezuje. Ostale vlastitim smislom odvlače pažnju od najvažnijeg, a to je imperativnost izrečene tvrdnje o Kosovu kao neodvojivom od Srbije, čime se ova automatski slabi i razvodnjava.\nSa druge strane, sva je prilika da autorima kampanje ovi dopunski iskazi nisu bili toliko relevantni koliko njihovi autori , čiji su likovi u prvom planu svih plakata, i čiji autoritet treba da ovim, u većini slučajeva opštim i bezličnim porukama dâ nedostajuću dodatnu težinu. Tu se, međutim, poruka nepovratno magli, a težina osnovne tvrdnje gubi u nepovrat. Jer, „Kosovo je Srbija“ više nije bespogovorni aksiom, nije ni praktični zaključak iz neke druge tvrdnje koja zastupa očiglednu univerzalnu vrednost, njena snaga sada proističe iz autoriteta ličnosti u čija se usta stavlja. Sa time poruka plakata dobija sasvim novi smisao – Ministarstvo nam ne iznosi samorazumljivi stav da je naša sveta zemlja naša i ničija, ono nas poučava da nam to poručuju neke slavne ličnosti . Ovde se iz domena duboke političke propagande spuštamo u domen plitkog ekonomskog marketinga – da bi se proizvod „prodao“, potrebno mu je naći „zaštitno lice“. I ako ta strategija možda dobro funkcioniše kada je u pitanju krema protiv bora ili sredstvo za mršavljenje, ona u slučaju političkog marketinga, a pogotovo po pitanjima od prvorazrednog društvenog značaja, može biti opravdana samo pod uslovom da su upotrebljeni autoriteti ivanredno adekvatni .\nKada je u pitanju čarobna srpska reč „Kosovo“, težine bez premca u srpskom istorijsko-ideološkom diskursu, za njenog zaštitnika može se staviti samo neosporna veličina od nedvosmislenog značaja u narodnoj svesti – kakvi bi bili, recimo, knez Lazar, Karađorđe ili Njegoš. A ako bi se, iz nekog razloga, insistiralo na tome da se srpska zemlja brani pod pokroviteljstvom stranih autoriteta, tada bi i taj izbor morao biti izvanredno pažljiv i usklađen sa odnosom koji srpski narod ima prema određenim narodima i njihovim velikanima, a pogotovo sa odnosom koji su ovi imali prema srpskom narodu. Ako se taj uslov uzme u obzir, čini se da je odabir ličnosti učinjen u najmanju ruku krajnje nesrećno. Od šest inostranih predsednika koji su odabrani za „modele“ u kampanji, samo Čerčil i De Gol imaju nedvosmislen oreol istorijskog velikana relevantnog za srpsku istoriju i državu, budući da su bili na čelu država-srpskih saveznica u ratu u kome je srpski narod silno postradao, pa su samim tim svojim političkim angažmanom koliko-toliko (a istorija kaže podosta) doprineli srpskoj pobedi/opstanku u vihoru II svetskog rata. Pored ove dvojice, jedino još Linkolnov lik ima nekog simboličkog značaja, budući da je ona američki predsednik koji je sve lične napore uložio upravo u spasavanje SAD od dezintegracije izazvane separatizmom. Ostala dva američka predsednika i nemački kancelar bez sumnje su istorijske ličnosti od prvorazrednog značaja, ali njihov autoritet nema nikakvu težinu vezano za pitanja Srbije i Kosova, sa kojima nisu imali nikakve veze. Štaviše, Vašington bi podjednako mogao biti ikona šiptarskih separatista, budući da je bio predvodnik jedne gerilske vojske koja je osporila tradicionalni suverenitet jedne države nad delom svoje teritorije, dok se za Kenedija, mimo simpatija koje je kod Srba pobrao svojom tragičnom smrću, pre svega vezuju bahate i krvave američke intervencije na Kubi i u Vijetnamu – preteče iste one politike koja danas Srbima Kosovo nastoji oteti.\nTako dolazimo do poslednjeg koraka u ovom marketinškom regresu u opravdanju. Ispostavlja se da konkretne ličnosti nisu odabrane zato što predstavljaju autoritete u Srbiji , već zato što predstavljaju autoritete u svojim zemljama . Nisu nama Kenedi, De Gol i Brant relevantni zato što njihova reč ima naročitu težinu u Srbiji, već zato što oni predstavljaju i govore u ime svojih država . U tom smislu, ova šetorica više nisu pojedinačne istorijske ličnosti sa svojim povesnim značajem, već značajni državnici Francuske, Velike Britanije, (SR) Nemačke i SAD. Ovo se na plakatima ilustruje ogromnim, vijorećim se zastavama, koje u potpunosti popunjavaju njihovu pozadinu i postavljaju temeljni kontekst za celu poruku. A ta poruka otprilike glasi: „Kosovo je Srbija, ali to nije važno; važno je to nama poručuju reči velikog istorijskog autoriteta, pri čemu same reči to baš i ne poručuju, a ni autoritet nije od naročitog ugleda, ali je zato barem Englez/Nemac/Francuz/Amerikanac“. Ili, ukratko, građanima Srbije se, shodno ovoj analizi, sa plakata poručuje da nije najvažnija njihova spremnost da se ne odstupi ni korak u odbrani interesa Otadžbine, važno je znanje da se pri tome postupa u interesu Britanije, Francuske, Amerike i Nemačke!\nKada se sve ovo uzme u obzir, plakati, zamišljenu u skladu sa svim ključnim načelima dobrog marketinga, principijelno sasvim ispravni, odjednom dobijaju oreol strašnog cinizma i bezobrazluka, tim pre što ih nije postavila Američka ambasada, već srpsko Ministarstvo. Jer svaki Srbin koji je danas spreman da beskompromisno uzvikne „Kosovo je Srbija“, svestan je da to uzvikuje upravo suprotstavljajući se predstavnicima pre svega ove četiri zemlje, koje su se otvoreno stavile u službu projekta šiptarske nezavisnosti, sa sve svojim zastavama i očevima nacije. I očekivati da se u odbranu Kosova stane pod zastavama upravo onih država koje ga najzdušnije i najotvorenije napadaju, u najmanju ruku je krajnje neumesno i slobodno se može reći, na granici političkog skandala.\nOvakva postavka podrazumeva da u sporu Srba sa Albancima postoje nezavisni arbitiri, četiri moćne države, četiri velike nacije, sa njihovim uzvišenim nacionalnim principima, čiji će nepristrasni sud odlučiti kome će Kosovo na kraju pripasti. Drugim rečima, Ministarstvo za Kosovo i Metohiju opredelilo se da bodrost i nacionalni duh podiže dodvoravajući se svojim najneposrednijim protivnicima sa vlastitih ulica. Koliko to samo mora izgledati smešno kosovskim Albancima, čija zastava jedino nedostaje na beogradskim ulicama, pa da društvance bude potpuno! A ako se još setimo da činjenicu što još uvek sa nekom težinom možemo izjaviti „Kosovo je Srbija“ imamo zahvaliti pre svega ruskom angažovanju u Savetu bezbednosti UN, a zatim podršci Kine i još nekih zemalja, tada je poražavajuća činjenica da se zastava niti jedne od ovih zemalja nije udostojila mesta na srpskim ulicama, iako su njihovi predstavnici u više navrata davali izjave koje se znatno neposrednije odnose na slogan ove kampanje. I šta treba da pomisle ruske diplomate kada dođu u zvaničnu posetu Beogradu? U pitanju je jedan simbolički gest , tolike snage da zaista može dovesti u pitanje razloge ruskog angažovanja na srpskom pitanju. Ali, oni ionako „ moraju da nas podržavaju“, jer je to „u njihovom interesu“ – tako da se oko njih ne treba truditi... Sa druge strane, 50% propagandnog materijala odštampano je pod znakom američke zastave, one iste koja se vijori sa svake javne i polujavne zgrade u Prištini. Ili je Ministarstvo htelo da se Šiptari u Beogradu osećaju kao kod kuće, ne bi li tako poželeli na se reintegrišu?\nKada se po strani ostavi sva trapavost i budalastost ovakvog reklamiranja vlastitih političkih napora – ostaje da se odgovori na poslednje, i verovatno ključno pitanje koje ova kampanja pokreće: kome su namenjeni ovi plakati ? Srbima očigledno nisu – jer da su hteli američkom i francuskom zastavom da motivišu Srbe na otpor, na bilborde je trebalo „popeti“ Bila Klintona, Tonija Blera, Žaka Širaka i Gerharda Šredera, a u obzir bi došli i Nikola Sarkozi, Gordon Braun, Bernar Kušner i Havijer Solana, od kojih bi se sviju mogli pronaći takvi citati koji bi bez izuzetka kod svakog srpskog patriote izmamili ono „Kosovo je Srbija“, kategorično koliko se to samo može izneti! Isto je tako očigledno da plakati nisu namenjeni Amerikancima, Nemcima i Francuzima koji, „ne znajući šta čine“, razaraju srpsku državu nesvesni da rade protiv principa koje su postavili utemeljivači njihovih država. Niti će Nikola Sarkozi skoro šetati ulicama Beograda, Novog Sada ili Užica, pa da mu za oko zapadne osnivač njegove stranke kako se smeška za panoa, niti bi, tokom takve šetnje, bio u stanju da napisano pročita.\nAko nećemo da prosto slegnemo ramenima i konstatujemo da Ministarstvo za Kosovo i metohiju ne zna šta radi i na šta troši pare, ostaje nam samo jedan moguć zaključak. Cela ova kampanje usmerena je na one građane Srbije koji ne samo da nisu spremni da ovu izjednače sa Kosovom, već to čine upravo u ime onih istih zastava u ime kojih se mi pozivamo na odbranu Otadžbine, a Šiptari na jednostrano proglašenje nezavisnosti posle predsedničkih izbora. Cilj ovog skupog projekta izgleda da je da pokaže određenim elementima u Srbiji da slobodno smeju da stanu uz svoj narod, jer se čineći to neće ogrešiti o svoje najveće svetinje, oličene u ovim četirima moćnim i „prijateljskim“ državama, budući da se Kosovo brani u njihovo ime. I upravo zato je bitno što na plakatima nema niti jednog Rusa, niti jednog Kineza, jer se naprednim građanima Srbije koji znaju da se ništa, pa ni Kosovo, ne sme isprečiti između nas i sveta, mora pokazati da Ministarstvo za Kosovo i Metohiju i Vlada kojoj pripada ničim ne želi osporiti ovu maksimu, te da će se po pitanju održanja državne suverenosti i celovitosti teritorije zalagati samo dotle, dokle to mirna srca mogu raditi pod američkom zastavom.\nAko je to zaista tako, a sva je prilika da jeste, ostaje nam samo da se zapitamo – otkud to da su Ministarstvu za Kosovo i Metohiju bitniji oni koji bi sutra bili spremni da se odreknu Kosova za račun prve stvari koja se lakše i prirodnije može potpisati nekom Kenedijevom citatu. Nama je upućeno ono „Kosovo je Srbija“, a njima sve ostalo, pri čemu je neko stekao utisak da je to fer raspodela. To može značiti da su procenili da je nama, koji se slažemo sa ovom neospornom nacionalnom istinom svejedno na kakvoj će se pozadini ona napisati, pa su sa ostalim pokušali zakrpiti okrnjeno nacionalno jedinstvo. Ili su procenili da su oni, kojima je od sudbine srpskog Kosova važnije da se Srbija nađe pod okriljem zastave neke moćne zapadne zemlje (a nipošto, na primer, Rusije) brojniji, ili uticajniji u ovom društvu, pa je na njih potrebno apelovati? Nije izvesno. Ali kako god da stoje stvari, ovakav jedan propagandni čin duboko je uznemiravajući u trenutku kada se očekuje dalji rasplet kosovske krize. Jer kako će Srbi odbraniti Kosovo i Metohiju, ako se Ministarstvo zaduženo za to obraća onima kojima to ne pada na pamet u ime onih koji nam Kosovo i Metohiju otimaju?\nU Beogradu, 28. decembra 2007. god.


Izvor: Capital.ba, 07.Nov.2019, 16:39\nBANJALUKA, Predsjednik Vlade Republike Srpske Radovan Višković izjavio je danas da će od početka naredne godine biti povećane plate radnicima u javnom sektoru u rasponu od pet do 20 odsto. – Vlada Republike Srpske utvrdila je danas set zakona koji se odnose na povećanje plata, što je od izuzetnog značaja jer se tako nešto nije desilo nekoliko godina – rekao je novinarima Višković nakon sastanka sa predstavnicima Saveza sindikata Republike Srpske. On je naveo da plate neće biti povećane za one čiji je koeficijent 26,23. Predsjednik Saveza sindikata Republike Srpske Ranka Mišić rekla je da Sindikat pozdravlja odluku Vlade da budu povećane plate u javnom sektoru, ali da je potrebno raditi na povećanju zarada i u privatnom. Ona...\nNezavisne Novine: Besplatno školovanje za sve studente javnih univerziteta koji u roku završe godinu\nVišković: Veće plate u javnom sektoru od pet do 20 odsto\nBANJALUKA - Predsjednik Vlade Republike Srpske Radovan Višković izjavio je danas da će od početka naredne godine biti povećane plate radnicima u javnom sektoru u rasponu od pet do 20 odsto.\nRS: Zaposlenima u javnom sektoru plate veće za 20 posto\n''Radnicima u javnom sektoru biće povećane plate od pet do 20 posto'', izjavio je predsjednik Vlade Republike Srpske Radovan Višković nakon sastanka sa predstavnicima Saveza sindikata RS u Banjaluci. Višković je istakao da je entitetska Vlada danas utvrdila set zakona koji se odnose na povećanje...


Njujork i Kalifornija: Vakcinacija ili nedeljno testiranje za zaposlene u javnom sektoru\nUprkos tome što vakcinacija nije obavezna i nijedan zaposleni neće biti primoran da se vakciniše, zvaničnici veruju da će nelagodnost zbog nedeljnih testiranja uposlene u javnom sektoru navesti da se vakcinišu. (Foto: REUTERS/Hannah Beier)\nGrad Njujork i savezna država Kalifornija tražiće od svih zaposlenih u javnom sektoru, uključujući nastavnike i policajce – da se vakcinišu protiv koronavirusa do sredine septembra.\nU protivnom biće potrebno da se testiraju na Kovid 19 na nedeljnom nivou, najavili su odvojeno gradonačelnik Njujorka Bil de Blazio i guverner Kalifornije Gevin Njusom..\nProcenjuje se da bi to moglo obuhvatiti oko 340.000 zaposlenih u javnoj administraciji Njujorka i oko 246.000 zaposlenih u državnoj upravi Kalifornije.\nUprkos tome što vakcinacija nije obavezna i nijedan zaposleni neće biti primoran da se vakciniše, zvaničnici veruju da će nelagodnost zbog nedeljnih testiranja uposlene u javnom sektoru navesti da se vakcinišu.\nRok za vakcinaciju je 13. septembar - kada u gradu Njujorku počinju da rade škole. Istovremeno, gradonačelnik de Blazio poručio je da očekuje da će učenici u klupama provoditi čitav školski dan.\nGrad se na povlačenje takvog poteza odlučio usled porasta broja slučajeva koronavirusa podstaknutih zaraznom delta varijantom. Od kraja juna, dnevni prosek novoobolelih povećan je za više od 300 odsto, javio je Asošijeted pres.\nFauči upozorio da SAD idu u pogrešnom smeru\nDoktor Entoni Fauči, najpoznatiji stručnjak u SAD za zarazne bolesti, upozorio je da ponovo rastu brojevi obolelih od koronavirusa, posebno u nim delovima zemlje gde nema vakcinisanih i delta soj se brzo širi.\n"Idemo u pogrešnom smeru. 50 odsto stanovnika ove zemlje nije vakcinsano i to je problem", kazao je Fauči za CNN.\n"Dovodimo sami sebe u opasnost", upozorio je lekar koji je i glavni medicinski savetnik predsednika Džoa Bajdena.\nZbog rasta broja zaraženih i širenja delta soja, iz Bele kuće je najavljeno da će ostati na snazi restrikcije na dolazak putnika iz inostranstva.\nU Americi je daleko manje hospitalizovanih i umrlih od Kovida 19 nego prošle zime, ali se broj novozaraženih povećava - pogotovo tamo gde je veliki otpor prema vakcinaciji.\nPrema zvaničnim podacima, kompletno je vakcinisano više od 162 miliona Amerikanaca, što je oko 49 odsto populacije i skoro 60 oddsto odraslih.\nAli, ankete pokazuju da skoro 80 onih koji nisu vakcinisani kažu da neće primiti vakcinu ni pod jednim uslovom.\nMnogi konzervativni političari, koji su ranije bili izričito protiv vakcinacije ili govorili da je to stvar ličnog izbora, sada govore u prilog vakcinama.\nUjedinjeni protiv Kovida: Šta je delta soj i zbog čega je opasan\nRepublikaska guvernerka Alabame Kej Ajvi rekla je da nevakcinisani "biraju loš način života", a republikanski guverner Arkanzasa Asa Hačinson sada poziva ljude da se vakcinišu, iako ta država ima jednu od najmanjih stopa vakcinisanih u SAD.\n"To su crvene lampice. Ali, otpor vakcinaciji je sve tvrđi", kazao je za CNN, ali i dodao da misli da treba raditi na tome da se ljudi ubede u suprotno.\nDoktor Fauči kaže da vakcinsani imaju visok stepen zaštite od delta soja koronavirusa, ali tempo vakcinacije u SAD je, od aprila, opao za više od 80 odsto.\nNeki gradovi, poput Los Anđelesa i Sent Luisa, uveli su ponovnu obavezu nošenja maski u zatvorenom prostoru - bez obzira na to da li je neko vakcinisan.\nKina odbacila predlog SZO o drugoj fazi istrage porekla koronavirusa\nZvaničnica Unije: EU će dopustiti vakcinisanim Amerikancima da doputuju ovog leta\nKovid 19 u Srbiji: Bolnice počele da se pune, Kon najavljuje nove mere


Radulović: Opozicione stranke zajedno na ponovljenim parlamentarnim izborima\nPredsednik Pokreta „Dosta je bilo“ Saša Radulović izjavio je danas da će opozicione partije na ponovljenim parlamentarnim izborima na 15 biračkih mesta u sredu, 4. maja, nastupiti zajedno i da će nadgledati sva izborna mesta.\n„U sredu ćemo nadgledati sva izborna mesta i sprečiti da se gradjani zastrašuju. Sreda će pokazati prave rezultate izbora. Ovo je početak kraja Aleksandra Vučića“, rekao je Radulović na protestu opozicionih partija ispred sedišta Republičke izborne komisije u Beogradu.\nOn je rekao da je Vučić najveći gubitnik vanrednih parlamentarnih izbora i da opozicione stranke neće dozvoliti da se prekraja izborna volja gradjana. „Pobedićemo ga i na protestima i u RiK-u i u sistemu“, rekao je Radulović. (Beta)\n30.04.2016 u 16:26 / Odgovori\nNapred, Sale – pobedi budale!


Kanjoning - Rafting Tarom\nBavljenje kanjoningom zahteva posebnu fizičku pripremljenost i vrlo često su učesnici kanjoninga u prelasku prepreka izloženi izuzetnim fizičkim naporima. Za kanjoning ne postoje starosna ograničenja, praktično od sedam do 77 godina, a širom sveta je poslednjih godina stekao ogromnu popularnost. Kanjoning je, definitivno, avanturizam posebne vrste koji zahteva i posebnu opremu za sve učesnike – statičko uže koje se postavlja na vodopadima, karabineri, pojasevi, šlem i ronilačko odelo koje je u većini slučajeva potrebno. Ronilačko odelo će Vam ublažiti osećaj hladnoće u vodi i moći ćete u potpunosti da se prepustite andrenalinskom uživanju.\nPripada centralnom delu Crne Gore i sastavni je dio reke Komarnice koja izvire u podnožju južnog dela Durmitora. Veći deo kanjona je u stalnoj senci zbog visokih oštrih stena, pa sunce ne dopire do dna. Širina kanjona u pojedinim delovima je manja od jednog metra, a sam kanjon Nevidio obiluje uskim tesnacima i penušavim vodopadima kao što je „Skakavica“ koji sa 70 metara visoke stene razbacuje vodu reke Grabovice i ulieva se u Komarnicu.\nUz pomoć iskusnih vodiča Trio Lux Resort-i imate priliku da doživite bezbedan kanjoningu u trajanju od tri do četiri sata u grupama od 4 do 6 osoba, a istovremeno da uživate u lepotama neistražene prirode koju je moguće samo na ovaj način videti. Iz tog razloga kanjon Nevidio predstavlja istinski „dragulj“ Crne Gore i čitavog Balkana.\nPostoji još atraktivniji i zahtevniji kanjon – kanjon reke Hrčavke, koji se nalazi na planini Zelengora i celim svojim tokom prolazi kroz nacionalni park „Sutjeska“. Postoje dva pravca za kanjoning i oba traju oko 3 do 4 sata. Kanjon Hrčavke je poslednji otkriveni kanjon u Evropi i predstavlja još veći izazov za avanturiste i zaljubljenike u ovaj adrenalinski sport.


„Ekvator“ tužio „Pošte Srpske“ za 1,5 miliona KM\n22.12.2017. / 14:48\nBANJALUKA – Preduzeće „Ekvator“ u vlasništvu Đorđa Davidovića tužilo je „Pošte Srpske“ za 1,5 miliona KM zbog štete nastale u vrijeme dok je„Poštama“ iznajmljivao poslovni prostor u bivšem hotelu „Slavija“, saznaje poslovni portal CAPITAL.\n„Ekvator“ je tužbu podnio još krajem 2014. godine tražeći naknadu u iznosu od 1,53 miliona KM i to po osnovu štete nastale korištenjem poslovnog prostora u vlasništvu „Ekvatora“. Ročište po ovoj tužbi održano je prije dva dana, a 25. januara iduće godine trebalo bi da bude održana i glavna rasprava.\n„Radi se o objektu „Slavija“ koji su „Pošte“ koristile po osnovu ugovora o zakupu“, rekli su u Okružnom privrednom sudu u Banjaluci.\nAdvokat „Ekvatora“ Dejan Miletić potvrdio je za CAPITAL da je njegov klijent podnio tužbu tražeći naknadu štete nastale na objektu koji je bio iznajmljen „Poštama Srpske“.\n„Tužba se odnosi na štetu koju su „Pošte“ pričinile na zakupljenom prostoru nekadašnjeg hotela „Slavija“. „Pošte“ su zakupile taj prostor, a nakon što su iz njega izašli, nisu ga predali u stanju u kakvom su trebali da ga predaju i zbog toga smo pokrenuli postupak“, rekao je Miletić i dodao da je sudski vještak utvrdio da šteta na objektu iznosi 1,5 miliona KM.\nAdvokat „Pošta“ Nebojša Milanović nije želio detaljnije da komentariše spor i samo je rekao da oni osporavaju tužbeni zahtjev.\n„Pošte Srpske“ su sa „Ekvatorom“ 2006. godine potpisale ugovor o zakupu prostorija u objektu „Slavija“ za koji su mjesečno izdvajali 19.524 KM. Zakupninu su “Pošte” plaćale šest mjeseci unaprijed, a početkom 2009. godine su potpisali novi ugovor kojim je onaj iz 2006. prestao da važi. Novim ugovorom značajno je povećana i zakupnina i to na 48.810 KM bez PDV-a.\nOsim ovog, ova dva preduzeća vode još jedan spor, a radi se o tužbi koju su „Pošte“ podnijele protiv „Ekvatora“. Tužba „Pošta“ odnosi se na potraživanja na osnovu datih avansa.\nU „Poštama“ danas nisu bili raspoloženi da komentarišu ove sporove.\nTagovi: ekvatorizborizdvajamoposlovni prostorposte srpsketuzbavaznozakup\nKomentari na članak: „Ekvator“ tužio „Pošte Srpske“ za 1,5 miliona KM\n24.12.2017 u 11:16\nZar može biti šteta 1,5mil KM? Djeluje previše


Rusija je ocjenila kao neprihvatljiv ton američkog državnog sekretara Džona Kerija koji je pozvao Rusiju kao i sirijski režim da pokažu uzdržanost u borbama oko Alepa.\n“Čim je ostvaren pravi napredak u borbama protiv terorista, koji su ostvarili sirijska vlada i vojska uz našu podršku, Amerikanci su počeli da pribjegavaju nekorektnim metodama, i da traže od nas da prestanemo da se borimo protiv terorista”, rekao je zamjenik ruskog ministra spoljnih poslova Sergej Rjabkov za agenciju RIA Novosti.\nOn je rekao da je to potpuno “neprikladno” i optužio SAD da štite pobunjenike i njihove ekstremističke saveznike koje su u Alepu, velikom gradu na sjeveru Sirije, opkolile snage sirijskog režima.\nDžon Keri je rekao juče da Rusija i sirijski režim treba da pokažu uzdržanost u ofanzivi u Alepu. On je rekao da su napadi sirijskih snaga spriječili sastanak zaraćenih snaga u ponedeljak u okviru medjunarodog projekta o političkoj tranziciji u Siriji.\nVašington i Moskva su kopredsedavajući Medjunarodne grupe za podršku Siriji koja okuplja oko dvadeset zemalja i koja je u novembru 2015. u Beču sastavila mapu puta za mir, što je u decembru potvrdjeno rezolucijom Savjeta bezbednosti UN.


1. Javljaju se na svoje mobilne telefone\nNema ničeg što više nervira veterinare i stavlja im do znanja da ih nepoštujete od javljanja na mobilni telefon dok se oni brinu o zdravlju vašeg ljubimca.\n2. Dolaze sa decom\nBez ikakve sumnje, veterinari vole decu, međutim, vrlo mala ili deca koja se loše ponašaju predstavljaju potencijalan problem unutar veterinarske ordinacije, Vrlo je teško držati ljubimce bezbednim a kamoli decu.\n3. Puštaju pse da rade šta hoće\nVeterinarska ordinacija nije park. Povoci bi trebalo da budu stavljeni na najkraću moguću dužinu kako jurcanje psa ne bi oborilo nekoga potpuno nevinog.\n4. Nose svoje mačke\nVeterinarima nije jasno zašto ljudi dovode svoje mačke noseći ih u rukama ili na povocu. Kada je mačka tako izložena, sasvim sigurno će privući pažnju nekog psa. Mačke kod veterinara treba donosti unutar kontejnera predviđenog za transport životinja.\nPoricanje samo može odmoći naporima veterinara da pomogne životinji. Potpuo je u redu, i trebalo bi, postavljati pitanja u vezi sa zdravljem ljubimca. Međutim, potpuno je besmisleno saslušati veterinara i potom krenuti sa poricanje – na kraju krajeva, on je tu kako bi pomogao vašem ljubimcu.\n6. Nisu u stanju da isprate sve obaveze\nNema ničeg sramotnog u priznavanju da niste u stanju da date lek nemirnoj mački ili da isečete nokte vašem psu. I veterinari imaju ljubimce i potpuno razumeju da možda niste uvek u stanju da obavite neki zadatak u vezi sa ljubimcem.\nVrlo je važno da veterinaru kažete da nešto ne možete ili nećete pošto oni imaju da vam u tom slučaju ponude brojne alternative.


Članica Pusi rajota počela štrajk glađu\nNadežda Tolokonikova (arhiva)\nČlanica ruskog pank benda Pusi rajot prebačena je u samicu pošto je započela štrajk glađu u znak protesta protiv teških uslova u zatvoru i pretnji smrću.\nNadežda Tolokonikova najavila je da počinje štrajk glađu u pismu koje je objavljeno u ponedeljak, a u kojem se navodi da nadležni u Koloniji broj 14 u Mordoviji teraju zatvorenike da rade po 17 sati dnevno. Ona se takođe požalila da je dobila nekoliko pretnji od čuvara i drugih zatvorenika.\nTolokonikova je u pisanoj izjavi navela da je zatvorski sistem osmišljen tako da od osuđenika napravi “nečujne robove” dodajući da su kazne za nepoštovanje pravila obično batine, oduzimanje hrane i vode i zabrana korišćenja toaleta. Članica ženskog pank benda Pusi rajot je navela i da joj je zamenik upravnika zatvora prošlog meseca zapretio rekavši joj da “stvari nikada neće biti loše po nju jer od ovoga nema goreg”.\nTolokonikova je prebačena u samicu u kojoj ima krevet, frižider i toalet. U izjavi agenciji Interfaks, jedan zvaničnik je rekao da Tolokonikova trenutno ne radi i da joj se hrana donosi uprkos tome što štrajkuje glađu dodajući da nadležni pažljivo prate koliko jede.\nNadežda Tolokonikova, 23-godišnja članica ženske pank grupe Pusi rajot je na polovini služenja zatvorske kazne od 2 godine za huliganstvo i versku mržnju na koju je osuđena pošto je sa druge dve članice benda izvela performans u poznatoj ruskoj pravoslavnoj crkvi protestujući protiv vladavine Vladimira Putina.


Ivović i Jug prejaki za Zvezdu - Vaterpolo vesti\nPočetna » Evrokupovi » Ivović i Jug prejaki za Zvezdu\nIvović i Jug prejaki za Zvezdu\nU poslednjem kolu Lige šampiona vaterpolisti Crvene zvezde poraženi su u Dubrovniku od domaćeg Juga sa 5:10 (2:2, 2:3, 0:3, 1:2). Utakmica je počela izjednačeno, uz dobru igru na obe strane, da bi iskusni domaćini uspeli da slome otpor Beograđana u trećoj četvrtini kada su sa tri gola stekli prednost i rešili pitanje pobednika. U redovima pobednika istakao se sjajni Crnogorac Aleksandar Ivović koji je bez greške pogađao gol Denisa Šefika i vodio svoj tim sa izuzetnim golgeterskim učinkom od pet golova. Njegov sunarodnik Nikola Janović pratio ga je sa tri, dok je u redovima Zvezde kapiten Andrija Prlainović bio dvostruki strelac, kao i Boris Vapenski dok je jedan gol dao Marko Avramović. Kao što je bilo poznato i pre meča 10. kola Jug je zauzeo prvo mesto u Grupi B dok je Zvezda druga.\nVrlo izjednačen početak meča doneo je uzbuđenja u bazenu na Gružu, poveli su domaći preko Ivovića da bi odgovorio kapiten crveno-belih Prlainović. Na poziciji centra Zvezdi je falio Duško Pijetlović koga nije bilo u igri kao zbog povrede kao i Nikole Rađena, pa je Nenad Stojčić vodio veliku i iscrpljujuću bitku sa bekovima domaćih. Ivović je nastavio sa golovima, a kada nije šutirao, asistirao je za Janovića koji se izvenredno snalazio i taj duo držao je Jug u igri i doneo mu prednost od 5:4 na poluvremenu.\nZvezda je u prvom delu igrala dobro u napadu, ali je podbacila u realizaciji igrača više, a dodatan problem bile su i sjajne intervencije golmana Dubrovčana Marka Bijača koji je u prve dve četvrtine imao sedam odbrana. Sve golove za Jug u prvom poluvremenu postigli su Janović i Ivović, ali je Zvezda držala priključak.\nIpak, u trećoj četvrtini crveno-beli nisu uspeli da ugroze gol domaćih, posebno je bila dekoncentrisana igra sa igračem više. Ukupno Zvezda je pogodila samo dva puta iz devet prilika dok je Jug imao nešto bolji učinak sa tri gola iz 10 šansi. Jug je kontrlisao igru i pokazao veliki kvalitet, a do prednosti od dva gola stigli su posle izrađene akcije u kojoj je na asistenciju najbeljeg vaterpoliste sveta za 2012. Miha Boškovića, Andro Bušlje doneo 6;4.\nTaj rezultat doneo je samopouzdanje domaćima i oni su do kraja četvrtine podigli vođstvo, a imali i šanse da budu ubedljiviji, ali je Šefik bio odličan. Poslednji period doneo je slabiji tempo igre i nešto opušteniju igru, a jedini gol za Zvezdu u drugom poluvremenu dao je Vapenski odličnim udarcem sa distance.\nZvezda će u osmini finala imati za protivnika neki od trećeplasiranih timova iz drugih grupa, a najopasniji rival mogao bi biti mađarski Eger koji je u Grupi završio kao treći. Jug će imati lakši posao za prolaz među osam najboljih, pošto će se sastati sa nekom od 4. ekipa posle grupne faze.


Putin ili Bajden: Ko je želeo, a ko se zapravo poneo kao Džejms Bond na samitu u Ženevi - 20.06.2021, Sputnik Srbija\nRuski senator Aleksej Puškov smatra da je američki predsednik Džo Bajden planirao da se na samitu Rusije i SAD u Ženevi pojavi u stilu Džejmsa Bonda, ali da je... 20.06.2021, Sputnik Srbija\nPrema mišljenju Puškova, američki predsednik je zvučao uverenije uoči samita kada je obećao da će „Putinu reći sve što treba da zna“, iako na samom sastanku to nije bio slučaj.Zbog činjenice da nije uspeo da ostavi željeni utisak, šef Bele kuće bio je ljut na novinarku Si-En-En-a koja je postavila pitanje zbog čega je siguran da će Putin nakon samita navodno „promeniti svoje ponašanje“, smatra senator.Istovremeno, Puškov je skrenuo pažnju na to da i sami američki mediji primećuju različito ponašanje dvojice lidera na konferenciji za štampu.Prema pisanju „Hila“, Bajden je odabrao samo sedam novinara za odgovaranje na irelevantna pitanja i napustio scenu nakon pola sata, podseća senator i dodaje da je „pročitao svoj govor sa papira i koristio puškice, što izgleda podjednako nevešto i predstavlja manifestaciju slabosti“.Kako kaže, verovatno ni sam Bajden nije bio u potpunosti zadovoljan sobom, budući da nije mogao da izdrži i prepustio se osećanjima kada je čuo neplanirano i neprijatno pitanje novinarke.Prvi sastanak Putina i Bajdena na mestu predsednika održan je 16. juna u Ženevi. Samit je trajao 4,5 sata, uključujući pauzu. Nakon razgovora, ruski lider je izjavio da se dogovorio sa američkim predsednikom da se započnu konsultacije o strateškoj stabilnosti na međuresornom nivou. Kako je istakao, obe zemlje shvataju da nose posebnu odgovornost za stratešku stabilnost u svetu.Osim toga, lideri su usvojili zajedničku izjavu. Oni su istakli da nikada ne sme doći do nuklearnog rata, kao i da u njemu ne bi bilo pobednika.Pročitajte još:\nrusija, svet, vesti, aleksej puškov, samit, džozef bajden, vladimir putin, džejms bond\n„Bajdenova zamisao je propala. Znao je da neće biti prodora na samitu, ali je planirao da u Ženevu dođe u stilu Džejmsa Bonda – sa naočarima za sunce u kojima se vidi Putinov odraz kao 'političke mete', kako je predstavio na svojoj naslovnoj strani časopis 'Tajm'. Bajden je želeo direktno i oštro da šefu Rusije dâ do znanja sve što misli o njegovoj politici“, napisao je senator na Telegram-kanalu.\nPrema mišljenju Puškova, američki predsednik je zvučao uverenije uoči samita kada je obećao da će „Putinu reći sve što treba da zna“, iako na samom sastanku to nije bio slučaj.\nVladimir Putin i Džo Bajden u Ženevi\nZbog činjenice da nije uspeo da ostavi željeni utisak, šef Bele kuće bio je ljut na novinarku Si-En-En-a koja je postavila pitanje zbog čega je siguran da će Putin nakon samita navodno „promeniti svoje ponašanje“, smatra senator.\nPrema pisanju „Hila“, Bajden je odabrao samo sedam novinara za odgovaranje na irelevantna pitanja i napustio scenu nakon pola sata, podseća senator i dodaje da je „pročitao svoj govor sa papira i koristio puškice, što izgleda podjednako nevešto i predstavlja manifestaciju slabosti“.\n„Tako da je na sastanku na Džejmsa Bonda u političkom izdanju više ličio Putin, koji je bio spreman da odgovori na sva pitanja i ponaša se samouvereno“, zaključio je senator.


Vučić i Dačić sa Skaparotijem: Saradnja sa NATO, uz vojnu neutralnost\nSa sastanka ministra Ivice Dačića i komandanta NATO snaga za Evropu Kurtisa Skaparotija\nPredsednik Srbije Aleksandar Vučić izrazio je na sastanku sa komandantom Savezničke komande za operacije generalom Kurtisom Skaparotijen, zadovoljstvo dobrom saradnjom sa NATO koja se, kako je naveo, razvija uz uz poštovanje vojne neutralnosti Srbije.\nTo stoji u saopštenju emitovanom iz Predseništva Srbije, u kome se još navodi kako je Vučić izrazio nadu da će saradnja Vojske Srbije sa NATO, u okviru programa Partnerstvo za mir, biti unapređena sa ciljem dalje izgradnje kapaciteta za doprinos medjunarodnom miru.\nNa drugoj strani Skaparoti je takođe pozdravio to što je u proteklom periodu „intenziviran dijalog Srbije i NATO na najvišem nivou, uz poštovanje pozicije Srbije o vojnoj neutralnosti“.\nPrecizira se i da je Skaparoti je potvrdio da će međunarodne snage Kfor i ubuduće odgovorno ispunjavati svoje obaveze na Kosovu.\nTokom sastanka Skaparotija i ministra inostranih poslova Ivice Dačića konstatovan je "visok nivo političkog dijaloga i praktične saradnje Srbije i NATO-a, kroz Program Partnerstvo za mir što doprinosi boljem međusobnom razumevanju i unapređenju odnosa", saopštilo je Ministarstvo spoljnih poslova.\nŠef srpske diplomatije naglasio je da Srbija sprovodi politiku vojne neutralnosti, da ne teži članstvu u NATO, niti u bilo kom drugom vojnom savezu.\nIstakao je da Srbija istovremeno želi da unapredi partnersku saradnju sa Alijansom u praktičnim oblastima i u sferi političkog dijaloga, u cilju zajedničkog doprinosa očuvanju mira i stabilnosti u regionu, navodi se u saopštenju.


Održan „novinarski safari“ kroz Grdeličku klisuru\nTanjug 7. decembra 2018. 16:48\nVLADIČIN HAN/KRŽINCE – Od Grdelice do Vladičinog Hana, na deonici Koridora 10 kroz Grdeličku klisuru održan je svojevrsni „novinarski safari“ u okviru kojeg je 13 medijskih ekipa obišlo čitavu trasu auto-puta od 26 kilometara.\nMedijske ekipe su, zajedno sa ministarkom građevinarstva, saobraćaja i infratrukture Zoranom Mihajlović i direktorom Koridora Srbije Zoranom Babićem, imali prilike da vide tunele Predejane i Manajle, mostove Vrla i Džemin do, Momin kamen, petlje Predejane i Vladičin Han.\nMihajllović je nakon safarija obraćajući se meijskim ekipama navela da su upravo oni prvi vozači koji su prošli auto-putem kroz Grdeličku klisuru, čiju se izgradnja završava.\n„Prošle godine nije bilo nijednog metra asfalta u Grdeličkoj klisuri, a do 2014. godine gradnja na ovom delu Koridora nije ni započeta. Danas imamo još nekoliko kritičnih tačaka na kojima se radi danonoćno kako bi bezbedan i moderan auto-put što pre bio pušten u saobraćaj”, rekla je Mihajlovićeva.\nDodala je da je danas najveći deo auto-puta kroz Grdeličku klisuru završen, da je izgradnja pri kraju i ponovila da je od toga da put bude pušten u saobraćaj do kraja roka, mnogo važnije da sve bude bezbedno.\nMihajlović je kazala da se tokom sedam dana provedenih sa kabinetom Ministarstva u Grdeličkoj klisuri uverila u to da se radi danonoćno i da svi izvođači daju sve od sebe da se posao završi.\n“Činjenica je da se radi sve vreme i da brže od toga ne može. Najvažnije je da auto-put bude bezbedan i dok svaki metar puta ne bude u potpunosti bezbedan nećemo ga puštati. Izvođačima poručujem da to što se vraćamo u Beograd za vikend ne znači da se vrlo brzo nećemo videti ponovo”, kazala je Mihajlovićeva.\nBabić je kazao da je pre dve godine Grdeličku klisuru krasila prirodna lepota, a da je danas krase, pored prirodne lepote i moderan auto-put, sa mostovima, dve petlje, dva tunela.\n„Ušli smo u poslednjih 1,5 odsto svih radova i tome smo potpuno posvećeni“, rekao je Babić.\nZahvalio se Ministartvu gradevinarstva, saobraćaja i infrastrukture na timskom radu, koji nije izostajao ni u trenucima kada je bilo velikih izazova, kao i predsedniku Srbije Alekandru Vučiću koji je na svakodnevnom nivou bio zainteresovan za radove i pružao podršku.


bslz.org | PROJEKTI UDRUŽENJA BSLZ\nBSLZ 2019 ↓\nPROJEKTI UDRUŽENJA BSLZ\nPametne ulice Mladenovca\nDa bi se ispunili ciljevi globalnog unapređenja bezbednosti saobraćaja mora se početi od lokalnog nivoa. U ovom projektu prikazan je primer dobre brige o bezbednosti saobraćaja jedne lokalne samouprave i zainteresovanost građana za pitanje bezbednosti saobraćaja. Nastavi sa čitanjem...\nAnaliza postojećeg stanja bezbednosti saobraćaja i upravljanje bezbednošću saobraćaja na lokalnom nivou\nProjektom je obuhvaćena obuka u stručnom sagledavanju stavova i tendencija u bezbednosti saobraćaja, kreiranju i korišćenju lokalnih baza podataka o stavovima, ponašanju, kapacitetu i integritetu institucija, odnosno o saobraćajnim nezgodama i drugim direktnim pokazateljima bezbednosti saobraćaja. Obuka o obimu i vrsti problema bezbednosti saobraćaja, globalnim trendovima, značaju strateškog pristupa upravljanju bezbednosti saobraćaja itd. Nastavi sa čitanjem...\nUsluge organizacije edukacije učesnika u saobraćaju o uslovima za povećanje bezbednosti na putevima\nU okviru projekta su sprovedene i aktivnosti usmerene ka povećanju svesti mladih kada je u pitanju bezbedenost saobraćaja, značaj sistema zaštite, kao i veličina rizika u saobraćaju. Sa ciljem unapređenja stavova i ponašanja mladih, realizovane su kampanje na društvenim mrežama, organizovano je deljenje propagandnog materijala na mestima okupljanja mladih, kao i tribine namenjene mladima. Nastavi sa čitanjem...\nOrganizovanje predavanja predškolci pešaci\nFokus projekta predstavlja bezbednost predškolaca kao pešaka u saobraćaju, sa ciljem da se deci predškolskog uzrasta ukaže na bezbedno ponašanje i da se bezbednost saobraćaja predstavi kao deo kulture ponašanja. U okviru projekta pripremljen je sadržaj i teme prilagođene predškolcima, a zatim su realizovana predavanja na temu Predškolci pešaci u 23 predškolske ustanove na području gradske opštine Zvezdara. Nastavi sa čitanjem...\nRoditelj kao model ponašanja\nUčenje po modelu je karakteristično za decu od prvog do četvrtog razreda osnovne škole i iz tog razloga ciljna grupa ovog projekata predstavljali su upravo roditelji dece prvog razreda osnovnih škola na teritoriji Gradske Opštine Zvezdara. U okviru projekta, bilo je potrebno napraviti brošuru Roditelj – model ponašanja dece u saobraćaju, a zatim na osnovu sadržaja brošure realizovati predavanja za roditelje. Nastavi sa čitanjem...\nBezbednost saobraćaja, kultura života\nDeca sve ranije počinju da savladavaju tehnike rada na računaru i nesumnjivo je da to predstavlja veliki potencijal, kreativniji i zanimljiviji način učenja. Zadatak ovog projekta je bio organizacija konkursa za najbolju prezentaciju prezentaciju i kratak film iz oblasti bezbednosti saobraćaja. Nastavi sa čitanjem...\nUticaj psihoaktivnih supstanci na bezbednost u saobraćaju\nOvim projektom samo je započet proces edukacije srednjoškolaca o štetnim uticajima alkohola, umora i narkotika. Planirano je da učenici i nastavnici koji su prošli obuku u svojim školama sprovedu edukaciju učenika o ovoj vrlo važnoj temi, uz pomoć pripremljenog uputstva i naočara. Nastavi sa čitanjem...\nSmotre predškolske i dece iz nižih razreda osnovnih škola na temu bezbednosti u saobraćaju\nTakmičenja i smotre dece su se u drugim disciplinama pokazali kao modeli koji omogućavaju savladavanje različitih tema na efikasan način, ali i kao način za usvajanje novih znanja. U okviru ovog projekta izrađena je metodologija sprovođenja smotri predškolske i dece iz nižih razreda osnovnih škola na temu bezbednosti saobraćaja, pod nazivom Pažljivkova smotra. Nastavi sa čitanjem...


BiH povećala izvoz za 31 posto u odnosu na prošlu godinu – TVSA.BA\nSrijeda, 18 Maja, 2022 1:36\nNaslovna/Vijesti/Biznis/BiH povećala izvoz za 31 posto u odnosu na prošlu godinu\nBiH povećala izvoz za 31 posto u odnosu na prošlu godinu\nSrijeda, 21 Jula 2021, 10:13\nU periodu januar – juni 2021. godine izvoz je iznosio 6,4 milijardi Konvertibilnih maraka (KM), što je za 31,1 posto više nego u istom periodu prošle godine.\nPokrivenost uvoza izvozom je iznosila 67,5 posto, dok je vanjskotrgovinski robni deficit iznosio 3,1 milijardu KM.\nIzvoz u zemlje CEFTA je iznosio 1,1 milijardu 16 KM, što je za 31 posto više nego u istom periodu 2020. godine, dok je uvoz iznosio 1,2 milijarde KM, što je za 21,6 posto više nego prethodne godine.\nBiH je u prvoj polovini godine najviše robe plasirala na njemačko tržište, a vrijednost isporučenih proizvoda iznosila je 968 miliona KM. U susjednu Hrvatsku je izvoz robe iznosio 906 miliona KM, dok je u Italiju izvezeno robe u vrijednosti od 680 miliona KM.\nKada je riječ o ostalim susjednim zemljama, BiH je u Srbiju izvezla robe u iznosu od 695 miliona KM, a u Crnu Goru, 189 miliona.\nOrganizatori ne isključuju mogućnost otkazivanja Olimpijade u zadnjem trenutku\nU BiH do kraja sedmice sunčano i toplije


Dan u Beogradu više ne šalje pitanja Kriznom štabu - Dan u Beogradu\nNaslovna » Blog » Akcije i reakcije » Dan u Beogradu više ne šalje pitanja Kriznom štabu\nDan u Beogradu više ne šalje pitanja Kriznom štabu (foto: Pixabay)\nAh Neša 18. april 2020. Akcije i reakcije Postavite komentar\nOd prošle nedelje, novinarima je onemogućeno da pitanja postavljaju uživo, tj. da dolaze na konferencije za medije – navodno, zbog bezbednosti I rizika da se zaraze. Krizni štab tražio je da dobija pitanja putem elektronske pošte. Nekoliko dana, redakcija portala Dan u Beogradu slala je pitanja mejlom, ali nijednom nismo dobili odgovor.\nGledali smo u direktnim TV prenosima „konferencije za medije“, redovno prenosili podatke koje su saopštavali članovi Kriznog štaba, a istovremeno se čudili izboru („bezazlenih“) pitanja koja sa postavljana u ime samo nekoliko „velikih“ redakcija (RTS, Informer, N1, Južne vesti…).\nVoditelj/medijator po pravilu naglašava da se svakog dana šalje nekoliko stotina pitanja, a onda on, odnosno organizator „konferencije za medije“, postavlja pitanja na koja svaki građanin već zna odgovor, pa je očigledno da su pitanja pažljivo izbrana, ne po značaju već po kriterijumima koji nisu novinarski.\nOdgovori govornika su, maltene, uvek isti i počinju sa „kao što smo već rekli“, često traju duže od pet minuta uz besomučno ponavljanje krilatice „ostani kod kuće“.\nPitamo se – čemu sve to?!\nAko Vlada Srbije, kao organizator tih „konferencija za medije“, ne želi da se čuju pojedina pitanja, zašto jednostavno ne ukine te „konferencije za medije“ i svakog dana u 15.00 pošalje redakcijama saopštenje o broju testiranih, obolelih i umrlih – i kraj priče?\nZato se uredništvo portala Dan u Beogradu, pridružuje Insajderu, Vremenu, Fonetu i još nekim redakcijama i prestaje sa slanjem pitanja.\nTagoviakcije i reakcije blog covid-19 dan u beogradu korona virus koronavirus krizni štab novinari press konferencije vanredno stanje virus korona vlada srbije\nPrethodni Korona buvljak na otvorenom\nSledeći Ublažavanje mera vanrednog stanja od 21. aprila 2020.